title: Uno Fagernäs

text: Fagernäs liittyi yhtenä ensimmäisten vapaaehtoisten joukkoon yhdessä serkkunsa Martin Rafael Bergin kanssa, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 55 muun miehen kanssa 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Hän suoritti sotakoulun A-kurssin Libaussa vuonna 1917.


title: Uno Fagernäs

text: Fagernäs saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 1. jääkärirykmentin 2. jääkäripataljoonan 2. komppaniaan, josta hänet komennettiin 2. jääkäripataljoonan komentajaksi 20. huhtikuuta 1918 ja toimi tehtävässä hän toimi 27. huhtikuuta 1918 saakka. Hän osallistui taisteluihin Lempäälässä, Kämärällä ja Viipurissa.


title: Uno Fagernäs

text: Maaliskuussa Fägernäs oli osallisena Pietarsaaressa keskellä yötä tapahtuneessa laittomassa oikeudenkäynnissä, jossa humalaiset jääkärit tuomitsivat kuolemaan ja teloittivat kuusi paikallista työväenliikkeen aktiivia ja oikeudenkäyntiä vastustaneen lakimiehen Johannes Jääskeläisen. Teloitettujen joukossa oli myös kansanedustaja Kalle Suosalo.


title: Uno Fagernäs

text: Sisällissodan jälkeen Fagernäs palveli 1. jääkärirykmentistä muodostetussa Kaartin jääkäripataljoonassa ja sen 3. komppaniassa ja 27. kesäkuuta 1918 alkaen 1. komppanian päällikkönä. Hänet siirrettiin 10. joulukuuta 1918 1. divisioonaan sekä määrättiin Porin rykmentin II pataljoonan komentajaksi ja edelleen 20. toukokuuta 1920 rykmentin talouspäälliköksi. Hän palasi II pataljoonan komentajan tehtävään 9. kesäkuuta 1921. Hänet siirrettiin 14. tammikuuta 1925 1. divisioonan esikuntapäälliköksi ja 31. elokuuta 1926 Polkupyöräpataljoona 2:n komentajaksi ja edelleen 27. elokuuta 1929 Kaartin jääkäripataljoonan komentajaksi Hämeenlinna sotilaspiirin päällikön tehtävät hän otti vastaan 15. syyskuuta 1933. Jääkäriprikaatin komentajan tehtäviä hän hoiti ajalla 18. elokuuta – 26. marraskuuta 1936, jonka jälkeen hän otti vastaan Vaasan Suojeluskuntapiirin päällikön tehtävät vastaan.


title: Uno Fagernäs

text: Talvisotaan Fagernäs osallistui Ylimääräisten harjoitusten aikana Vaasan lohkon ja Vaasan suojeluskuntapiirin komentajana. Sotatoimien alettua hän sai komentoonsa Jalkaväkirykmentti 64:n (JR 64) ja myöhemmin hänet komennettiin Ryhmä Kilvan komentajaksi. Talvisodassa Fagernäs osallistui taisteluihin Suomussalmi–Raate-akselilla ja Laatokan Karjalassa. Välirauhan aikana hän toimi 15. divisioonan komentajana sekä Pohjois-Pohjanmaan sotilasläänin komentajana. Jatkosotaan hän osallistui 3. divisioonan komentajana vuoteen 1943 saakka, jolloin sai komentoonsa 1. divisioonan. Hän osallistui jatkosodassa taisteluihin Uhtualla ja Maaselän kannaksella. III Armeijakunnan komentaja kenraalimajuri Hjalmar Siilasvuo esitti Fagernäsille 2. luokan Mannerheim-ristiä 25. elokuuta 1941, mutta ylipäällikkö Mannerheim ei puoltanut esitystä.


title: Uno Fagernäs

text: Fagernäs toimi Pohjois-Suomen sotilasläänin komentajana vuosina 1944–1945, josta tehtävästä hänet komennettiin Keski-Suomen sotilasläänin (vuodesta 1951 alkaen Pohjanmaan sotilaslääni) komentajaksi. Siinä tehtävässä hän toimi kunnes erosi armeijasta 1. maaliskuuta 1954.


title: Uno Fagernäs

text: Fagernäs toimi Vaasan ja Pietarsaaren reserviupseerikerhojen kunniapuheenjohtajana ja Vapaussoturien huoltosäätiön hallituksen jäsenenä.


title: Uno Fagernäs

text: Fagernäsin pojanpoikia ovat Leif Fagernäs ja Peter Fagernäs.


title: Inside In/Inside Out

text: Inside In/Inside Out on brittiläisen indie rock -yhtyeen The Kooksin debyyttialbumi, jonka on tuottanut Virgin Recordsin Tony Hoffer. Se ilmestyi 23. tammikuuta 2006. Se on myynyt 1,5 miljoonaa kappaletta ympäri maailmaa. Albumin pituus on 40 minuuttia ja 51 sekuntia.


title: Konk

text: Konk on brittiläisen indie rock -yhtyeen The Kooksin toinen albumi. Albumin nimi tulee lontoolaisesta studiosta, jossa albumi tehtiin. Albumi ilmestyi 14. huhtikuuta 2008. Konkista julkaistiin myös tuplalevy jossa mukana on itse Konk-levyn lisäksi toinenkin levy, RAK. RAK on suurimmalta osalta Hugh Harrisin (kitara) laulama (mm. kappaleet "Fa La La" ja "By My Side"). Tupla-albumissa kannen Konk-otsikko on punainen toisin kuin normaalissa painoksessa, jossa se on sininen. Kappale "Do You Wanna" on soinut amerikkalaisessa TV-sarjassa Gossip Girl.


title: Konk

text: Albumi nousi Yhdysvalloissa Billboard 200 -listan sijalle 41.


title: Ilmari Sihvo

text: Ilmari Sihvo (käytti Saksassa peitenimeä Sicher), (20. toukokuuta 1895 Pyhäjärvi – 27. lokakuuta 1964) oli suomalainen jääkärikapteeni ja väritehtailija sekä nuorin neljästä Sihvon jääkäriveljeksestä.


title: Ilmari Sihvo

text: Hänen vanhempansa olivat kansakoulunopettaja Antti Adolf Sihvo ja Minna Elisabeth Nyman. Hänet vihittiin avioliittoon ensimmäisen kerran vuonna 1920 Ester Forssin kanssa, joka kuoli vuonna 1937, ja toisen kerran vuonna 1938 Ilmi Elisabeth Huhtan kanssa.


title: Ilmari Sihvo

text: Sihvo kävi viisi luokkaa Käkisalmen yhteiskoulua. Taistelukoulun luutnanttikurssin hän suoritti vuonna 1932.


title: Ilmari Sihvo

text: Tämä Muolaalainen maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 3. lokakuuta 1915. Hän oli yksi niistä viidestä jääkäristä, jotka pääsivät ennen pataljoonan rintamalle siirtymistä tutustumaan majuri Bayerin johdolla itärintaman päämajaan Kovnossa. Tällä vierailulla hän pääsi keskustelemaan kenraaleiden Ludendorffin ja Hindenburgin kanssa.. Sihvo osallistui taisteluihin ensimmäisessä maailmansodassa Saksan itärintamalla Misse-joella, josta hänet komennettiin 17. elokuuta 1916 värväys- ja etappitehtäviin Suomeen ja toimi muun muassa läntisen etapin kuriirina. Hän palasi 3. maaliskuuta 1917 takaisin komppaniaansa ja hakeutui rautatienrakennuskurssille Lihauhun vuonna 1917.


title: Ilmari Sihvo

text: Sihvo saapui Suomeen jääkärien pääjoukon mukana Varavääpeliksi ylennettynä 25. helmikuuta 1918 ja sijoitettiin Suomen Valkoiseen armeijaan joukkueen varajohtajaksi 2. Jääkärirykmentin 4. jääkäripataljoonan 1. komppaniaan. Hän otti osaa taisteluihin sisällissodassa Kalevankankaalla, missä hän haavoittui lievästi 28. maaliskuuta 1918 ja siirrettiin 11. huhtikuuta 1918 Karjalan rautatiepataljoonan päälliköksi.


title: Ilmari Sihvo

text: Sihvo määrättiin sisällissodan jälkeen 15. kesäkuuta 1918 alkaen 7. komppanian päälliköksi 2. Karjalan rykmenttiin (tunnettiin myöhemmin nimellä Laatokan jalkaväkirykmentti 6), josta hänet siirrettiin edelleen 27. syyskuuta 1918 Sortavalan rajavartioryhmän 1. komppanian päälliköksi. Armeijasta Sihvo erosi 15. tammikuuta 1919 ja liittyi 1. kesäkuuta 1919 Suojeluskuntajärjestöön ja hänet sijoitettiin paikallispäälliköksi Kanneljärven suojeluskuntaan, missä hän palveli 31. elokuuta 1919 saakka, jolloin astui Suomen ja Venäjän rajamaan komendanttiviraston palvelukseen ja palveli virastoa 1. joulukuuta 1919 asti. Sihvo astui uudelleen armeijan palvelukseen 1. maaliskuuta 1920 ja hänet sijoitettiin nuoremmaksi upseeriksi Käkisalmen läänin rykmentin 9. komppaniaan, josta hänet siirrettiin 17. lokakuuta 1920 alkaen 12. komppaniaan. Savon jääkärirykmenttiin hänet siirrettiin 20. huhtikuuta 1921 ja hänet sijoitettiin rykmentissä ensin 5. komppaniaan ja 21. toukokuuta 1921 alkaen 2. konekiväärikomppaniaan.


title: Ilmari Sihvo

text: Tykistöön hän sai komennuksen 14. joulukuuta 1921 ja hänet sijoitettiin patterinpäälliköksi Rannikkotykistörykmentti 3:een, missä hän palveli 3. elokuuta 1922 saakka. Armeijasta Sihvo erosi toistamiseen 22. joulukuuta 1925, kunnes palasi takaisin palvelukseen 1. helmikuuta 1926 ja hänet sijoitettiin nuoremmaksi upseeriksi Lapin rajavartioston 2. komppaniaan, josta hän erosi palveluksesta jo 27. lokakuuta 1926 ja siirtyi työnjohtajaksi maantie- ja rautatierakennustöihin Pohjois-Suomeen ja Karjalankannakselle. Aikansa hän viihtyi siviilitöissä, mutta palasi takaisin armeijan harmaisiin ja astui palvelukseen 20. lokakuuta 1931 ja hänet sijoitettiin nuoremmaksi upseeriksi Pohjois-Savon rykmentin 1. komppaniaan, josta hänet siirrettiin 1. heinäkuuta 1933 apulaisupseeriksi Jyväskylän sotilaspiirin esikuntaan ja 15. syyskuuta 1933 nuoremmaksi upseeriksi Polkupyöräpataljoona 3:n 2. komppaniaan. Armeijasta hän erosi jo ties monennenko kerran 13. helmikuuta 1934 ja asettui Sakkolaan väriainetehtailijaksi.


title: Ilmari Sihvo

text: Sihvo osallistui talvisotaan Käkisalmen Vartiokomppanian päällikkönä, josta hänet komennettiin myöhemmin Kotijoukkojen esikuntaan. Välirauhan aikana hän toimi työnjohtajana Petsamon tienparannustyömaalla Nautsissa.


title: Ilmari Sihvo

text: Jatkosodan puhjettua Sihvo määrättiin Rovaniemen varuskunnan komendantiksi, mistä hän siirtyi vielä sodan ensimmäisenä vuonna hakkuuvalvojaksi Metsähallituksen Petsamon työmaille, missä hän työskenteli vuoteen 1942 saakka. Neuvostoliiton suurhyökkäyksen alettua hänet komennettiin evakuointitehtäviin kuormauspäälliköksi Kaarlahden asemalle. Sotien jälkeen hän vietti eläkepäiviään tilallaan Juuassa. Hänet on haudattiin Helsingin Hietaniemen hautausmaalle.


title: Mika Mäkitalo

text: Mika Mäkitalo (s. 12. kesäkuuta 1985 Turku) on suomalainen jalkapalloilija, joka kaudella 2018 edustaa Veikkausliigassa pelaavaa FC Inter Turkua. Hän on pelipaikaltaan keskikenttäpelaaja.


title: Mika Mäkitalo

text: Mäkitalo on pelannut myös 31 poikamaaottelua.


title: Mika Mäkitalo

text: Seurajoukkueessa:


title: Mika Mäkitalo

text: Henkilökohtainen:


title: Robert Nouzaret

text: Robert Nouzaret (s. 29. syyskuuta 1943) on ranskalainen jalkapallovalmentaja ja entinen puolustava keskikenttäpelaaja.


title: Robert Nouzaret

text: Nouzaret'n peliuran suurimmaksi saavutukseksi jäi Coupe de Francen mestaruus Olympique Lyonnais'n paidassa 1967. Hän edusti useita ranskalaisseuroja, muttei koskaan esiintynyt Ranskan maajoukkuepaidassa. Nouzaret lopetti uransa US Orléansin joukkueessa kauteen 1975–76. Hän oli toiminut seuran pelaajavalmentajana vuodesta 1974.


title: Robert Nouzaret

text: Meriitit pelaajanaUS Orléansin pelaajavalmentajana 1974 aloittanut Nouzaret on pitkällä valmennusurallaan toiminut useiden ranskalaisseurojen luotsina. Parhaiten hänet tunnetaan Montpellier HSC:n päävalmentajana kolmeen otteeseen. Lisäksi hän on toiminut seuran managerina vuosina 1991–1996.


title: Robert Nouzaret

text: Valmennusurallaan Nouzaret luotsasi AS Saint-Étiennen kakkosliigan mestariksi 1999 ja Olympique Lyonnais'n kakkoseksi 1987. Korsikalaisseura SC Bastian päävalmentajana Nouzaret oli Coupe de Francen finaalissa 2002 häviämässä FC Lorientille 1–0.


title: Robert Nouzaret

text: Maajoukkuevalmentajana Nouzaret debytoi Norsunluurannikon maajoukkueessa 1996. Hänen johdollaan "Norsut" etenivät puolivälieriin Afrikan mestaruuskisoissa 1998. Hän palasi "Norsujen" luotsiksi vuonna 2002. Toinen yritys ei ollut järin menestyksekäs "Norsujen" jäätyä Afrikan mestaruuskisojen karsintakierrokselle ensi kerran sitten vuoden 1976 turnauksen.


title: Robert Nouzaret

text: Joulukuussa 2006 Nouzaret siirtyi Guinean maajoukkuevalmentajaksi. Hän johdatti joukkueen Afrikan mestaruuskisoihin 2008. Guinea oli alkulohkonsa toinen isäntämaa Ghanan joukkueen jälkeen jättäen taakseen Roger Lemerren luotsaaman Marokon joukkueen. Tie katkesi puolivälierissä 5–0 rökäletappioon Norsunluurannikon maajoukkueelle.


title: Robert Nouzaret

text: Kesäkuussa 2009 Nouzaret ilmoitti jättävänsä Guinean maajoukkuevalmentajan tehtävät. Lähdön taustalla ovat Guinean heikot esitykset MM2010-karsinnoissa.


title: Robert Nouzaret

text: Heinäkuussa 2010 Nouzaret palasi jälleen sorvin ääreen allekirjoitettuaan sopimuksen Kongon DT:n maajoukkueen päävalmentajan tehtävistä. Tavoitteena on johdattaa joukkue Afrikan mestaruusturnaukseen 2012. Nouzaret kuitenkin erosi tehtävistään kesken sopimuskautensa elokuun lopussa 2011 hänen ja maan jalkapalloliiton johdon välisen epäluottamuksen vuoksi. Samalla 67-vuotias Nouzaret ilmoitti lopettavansa myös lähes 40 vuotta kestäneen valmennusuransa.


title: Robert Nouzaret

text: Meriitit valmentajana


title: Digivice

text: Digivicet ovat Digimon-animesarjoihin liittyviä kuvitteellisia laitteita. Sarjan alussa päähenkilöt tapaavat digimoninsa ja saavat Digivicet, jotka muistuttavat sekuntikelloa, mutta sisälsivät datatietoa, jonka avulla Agumon, Gabumon, Gomamon, Palmon, Piyomon, Plotmon ja Tentomon pystyvät Digivoitumaan ylemmille tasoille, eli digivoitumaan/digittymään. Aina, kun Valitut lapset saavat lisää voimaa digiviceihinsa, heidän digimoninsa pystyvät digivoitumaan uudelle tasolle.


title: Digivice

text: Jokaisella valitulla lapsella on digimoninsa lisäksi myös oma Digivice. "Digimon Zero Twossa" uudet valitut lapset sekä Takeru ja Hikari saavat uudenlaiset Digivicet (jota kutsutaan nimellä D3), ja niiden, sekä Digieggien avulla uudet digimonit pystyvät harniskoitumaan, joka on vaihtoehtoinen muodonmuutos ylemmälle tasolle, sillä Digimon Zero Twossa Digimon-keisarin Pimeät Tornit estävät tavallisen digivoitumisen. Digivicejäkin on siis useita erilaisia.


title: Digivice

text: Kolmannella tuotantokaudella ("Digimon Tamers") digimon-kesyttäjät käyttävät D-Voima (jap. D-Arc, eng. D-Power) -nimistä Digivicea, joka kehittää tai antaa digimoneille erikoiskykyjä digikorttien avulla ja skannaa muita digimoneja. Janyu "Tao" Wong kutsuu niitä myös Arkeiksi, joilla hän aikoinaan toivoi lasten voivan kommunikoida digimonien kanssa ja ladata niihin liittyvää tietoa.


title: Digivice

text: Neljännellä tuotantokaudella ("Digimon Frontier") lapset käyttävät D-Tector (jap. D-Scanner) digiviceä ja spiritejä muuntautuakseen digimoneiksi. Viidennellä kaudella lasten digivicet ovat nimeltään Data Link Digivicejä, joiden lisäksi Bio Link Digivicellä voi muuntautua itse digimoniksi. Kuudennella kaudella lapset käyttävät Fusion Loader nimistä digivicea luomaan hybridi-digimoneja.


title: Digivice

text: Sarjassa lapset käyttävät AppliDrive nimistä Digivicea kehittääkseen Appmoninsa korkeammalle tasolle.


title: Taistelulähetin sota

text: Taistelulähetin sota on Pentti H. Tikkasen kirjoittama sotaromaani.


title: Puuharyhmä

text: Puuharyhmä Oyj on suomalainen yhtiö, joka on keskittynyt teema-, vesi- ja huvipuistoliiketoimintaan. Puuharyhmän osakkeet myytiin vuonna 2007 espanjalaiselle Aspro Ocio S.A. -yritykselle. Aspro Ociolla on yli 30 huvipuistoa eri puolilla maailmaa.


title: Cherryvale

text: Cherryvale on Kansasin osavaltiossa sijaitseva pikkukaupunki Yhdysvalloissa. Kaupungin asukasluku oli 2 367 vuonna 2010. Kaupungin väestötiheys on 593,5 ihmistä neliökilometrillä. Kaupungin pinta-ala on 4,1 neliökilometriä, ja sen korkeus merenpinnasta on 155 metriä. Cherryvale kuuluu Montgomeryn piirikuntaan, ja se on piirikunnan kolmanneksi suurin kaupunki Coffeyvillen ja Independencen jälkeen.


title: Irakli Labadze

text: Irakli Labadze (, s. 9. kesäkuuta 1981 Tbilisi, Georgian SNT, Neuvostoliitto) on georgialainen tennispelaaja.


title: Irakli Labadze

text: Vasenkätinen Labadze aloitti uransa vuonna 1998, ja häntä valmentaa Roberto Brogin. Labadze ei ole voittanut yhtään ATP-turnausta, mutta on silti ollut parhaimmillaan kaksinpelin maailmanrankingin sijalla 42. Nelinpelissä hänen paras sijoituksensa on ollut sadas. Labadze asuu synnyinkaupungissaan Tbilisissä.


title: X'-teoria

text: X'-teoria eli X-bar-syntaksi on eräs syntaksin eli lauseiden tutkimuksen ja analysoinnin teorioista. Luonteeltaan teoria on muotoon perustuva eli formaalinen, ja se on kehitetty lähinnä englanninkielisten lauseiden analysointiin. Indoeurooppalaisuudestaan huolimatta metodia voidaan soveltaa kuitenkin melko onnistuneesti myös muihin kieliin.


title: X'-teoria

text: X-bar-syntaksi kehittyi strukturalistisen konstituenttianalyysin pohjalta ja metodeilla onkin paljon yhteistä. Molemmat lähestyvät lauseita lauseketasolla ja kuvaukseen käytetään määrämuotoista puukuvainta eli rakennepuuta. Lähinnä ainut merkittävä ero kahden teorian välillä on, että X-bar-syntaksi pyrkii kuvaamaan tehokkaammin sanojen välisiä suhteita ylimääräisten noodien avulla. Käytännössä tämä tarkoittaa, että X-bar-syntaksin mukaan laaditut puut voivat olla monipolvisempia sekä vaikeammin hahmotettavia. Uutena metodi toi lausekuvaukseen lauseketason lisäksi sanaluokat.


title: X'-teoria

text: Strukturalistit pyrkivät etsimään kielen ilmiöistä selkeää rakenteellista toistuvuutta, mikä johti käsitykseen myös lausekkeiden samuudesta. Aatteen mukaan kaikki kielen lausekkeet ovat rakentuneet universaalin lausekekaavion mukaan, tosin eivät aina orjallisesti: jotain konstituenttia saattaa vastata kato ja sanajärjestys saattaa muuttua.


title: X'-teoria

text: Analyysin perusyksikkö on lauseke. Lausekkeet jaetaan verbilausekkeisiin VP "(verb phrase)" ja substantiivilausekkeisiin NP "(nominal phrase)". Edelleen substantiivilausekkeet voidaan hajottaa pääsanaan, spesifioijiin sekä lisämääritteisiin. Vapaista määritteistä yleisimpiä ovat adjektiivirakenteet. Spesifioijat ovat useissa kielissä yhteydestä riippuen pakollisia määreitä, jotka kulkevat erottamattomasti nominin mukana. Nimensä mukaisesti ne tarkentavat sanan merkitystä. Spesifioijista yleisimpiä ovat niin kutsutut determinoijat, esimerkiksi englannin "the, a, an". Suomessa variaatiosta johtuen determinoijiksi voidaan ajatella puhekielessä esiintyvät "se, ne". Spesifioijien erikoistyyppinä voidaan pitää demonstratiiveja kuten "this, that".


title: X'-teoria

text: Analyysin lähtökohtana on, että spesifioijat viittaavat aina välittömästi pääsanaansa, kun määritejonot voivat olla monipolvisia. Spesifioija merkitään noodiin X" puukuvaimen ensimmäiselle tasolle. Määrite on teoriassa yleisnimitys niin määritteille kuin täydennyksillekin. Ne merkitään X'-noodilla. Mikäli määrite on pakollinen (kuten objekti), se asettuu pääsanansa sisarnoodiin eli hierarkkisesti saman arvoiseksi. Vapaat määritteet luokittuvat aina pääsanansa yläpuolelle.


title: X'-teoria

text: Vapaat määritteet ovat substantiivilausekkeissa yleisimmin attribuutteja, adjektiiveja tai muita tarkennuksia. Verbin vapaat määritteet voivat olla muun muassa adverbiaaleja. Täydennyksiä puolestaan edustaa verbeillä tärkeimpänä objekti (riippuen verbin paikkaisuudesta).


title: X'-teoria

text: Noodeilla tarkoitetaan puukuvaimen solmukohtia, jotka kuvaavat lauseen hierarkiaa. X-bar-syntaksi nimeää noodit erikseen X-kirjaimella, mikä on ratkaisevin ero verrattuna konstituenttianalyysiin.


title: Summan tulihelvetti

text: Summan tulihelvetti on Pentti H. Tikkasen kirjoittama sotaromaani.


title: Konneveden seurakunta

text: Konneveden seurakunta on Konnevedellä toimiva Suomen evankelis-luterilaisen kirkon seurakunta, joka aloitti toimintansa vuoden 1920 alussa erottuaan Konneveden emäpitäjä Rautalammin seurakunnasta. Konneveden seurakunta kuuluu Rautalammin rovastikuntaan ja Kuopion hiippakuntaan..


title: Konneveden seurakunta

text: Konneveden kirkko sijaitsee kaksi kilometriä Konneveden keskustaajamasta Kuopioon päin. Kirkon läheisyydessä sijaitsee myös seurakunnan virasto ja taloustoimisto sekä pappila. Kirkon vihki uudelleen käyttöön 2. adventtina 10. joulukuuta 2006 piispa Wille Riekkinen.


title: Konneveden seurakunta

text: Seurakunnalla on Konneveden taajamassa vuonna 1970 valmistunut seurakuntatalo, joka on peruskorjattu vuonna 1997. Seurakuntatalossa sijaitsevat diakonin vastaanottotilat, päiväkerhotilat sekä kokoustilat. Seurakuntatalolla järjestetään jumalanpalveluksia, hautajaisten muistotilaisuuksia, kuoroharjoituksia, konsertteja ja näyttelyitä. Ryhmätilassa kokoontuvat monet piirit ja kerhot. Seurakuntatalon pääsalissa on diakonissa Helmi Närhen aloitteesta syntynyt, taidegraafikko Outi Markkasen suunnittelema ja taidekutoja Raija Kieman toteuttama tekstiilitaideteos ”Jeesus Getsemanessa”. Seurakuntatalon pihalla on leikkikenttävarustus. Seurakuntatalon läheisyydessä sijaitsee myös kanttorila.


title: Konneveden seurakunta

text: Kilometrin verran kirkolta ja kolmisen kilometriä keskustaajamasta Kuopion suuntaan ijaitsee Konneveden seurakunnan hautausmaa ja siunauskappeli, joka on valmistunut vuonna 1957. Siunauskappelin peruskorjaus valmistui vuonna 2002, jolloin kappeli sai myös oman kellonsa.


title: Konneveden seurakunta

text: Kappelissa on vuonna 1990 hankitut 26-äänikertaiset Ahlborn-digitaaliurut. Alttaritaulu on taiteilija Niilo Kallion öljyvärimaalaus Lanstun salmelta, jota pitkin vainajat aikoinaan Konnevedeltä kuljetettiin veneellä Rautalammin hautausmaalle.


title: Konneveden seurakunta

text: Hautausmaalla on 178 sankarivainajan haudat, sankaripatsas ja Karjalaan jääneiden muistomerkki. Uusin hautausmaalaajennuksen käyttöönvihki lääninrovasti Raimo Jalkanen keväällä 2007. Siunauskappelin läheisyydessä on timpuri Raimo Hytösen valmistama muualle siunattujen ja haudattujen kynttilä- ja muistopaikka.


title: Konneveden seurakunta

text: Seurakunnalla on Konnevedellä myös leirikeskus. Vuonna 1924 Kellankosken kansakouluksi valmistuneessa rakennuksessa koulutoiminta lakkasi vuonna 1965 ja seurakunta osti koulun Konneveden kunnalta vuonna 1978.


title: Konneveden seurakunta

text: Leirikeskus sijaitsee luonnonkauniissa Liesvesi-järven ympäröimässä niemessä noin kymmenen kilometriä kunnan keskustaajamasta. Ahonimessä on päärakennuksen lisäksi kaksi lisämajoitusrakennusta, kotakirkko ja latorakennus. Ahonimessä järjestetään muun muassa rippikoulu- ja muita leirejä, tapahtumia ja perhejuhlia.


title: Konneveden seurakunta

text: Konneveden seurakunnassa on järjestetty kesästä 2007 alkaen hengellisen ja muun elämänkatsomuksellisen musiikin festivaali Vox Elevato, joka tavoitti heti ensimmäisellä kerralla 11 päivän aikana 22 tapahtumallaan yli 3 000 kävijää. Festivaalin taiteellisena johtajana toimii kanttori Alexi Juhanpelto.


title: Viala

text: Viala voi tarkoittaa ainakin seuraavia:


title: Ratula (Kouvola)

text: Ratula on Kouvolan kylä Struven ketjun perusviivalla, osa entistä Elimäen kuntaa, joka yhdistyi 1. tammikuuta 2009 Kouvolaan. Vanhoissa kartoissa Rattula . Kylä sijaitsee Kouvolan lounaisosassa. Ratulan koulussa on ollut pari-kolmekymmentä oppilasta ja se lakkautettiin vuonna 2015 . Ratulassa sijaitsee myös seuratalo, jossa yleensä kerran vuodessa pidetään hirvipeijaiset hirvenmetsästyskauden päätteeksi omille kyläläisille. Kylän läpi virtaa Teutjoki. Seudulla asuu paljon viljelijöitä.


title: Ratula (Kouvola)

text: Yksi Unescon maailman perintökohteisiin kuuluvan Struven ketjun perusviivoista mitattiin Elimäen Ratulassa. Ratulan Linnakalliolle johtaa polku, jonka päästä kallioon hakattuna löytyy merkinnät. Paikallisen perimätiedon mukaan venäläinen sotaväki on siellä pitänyt leiriään. Tarkimmat voivat löytää kalliosta siihen viittaavaa kirjoitusta . Perusviiva on pituudeltaan on 2 629 metriä. Se mitattiin 2 millimetrin tarkkuudella .


title: Ratula (Kouvola)

text: Pisteet merkittiin poraamalla kallioon muutaman sentin halkaisijaltaan oleva reikä. Tiettävästi poranreikiin kiinnitettiin lyijyllä myös kuparilaatta, mutta ne ovat aikojen saatossa hävinneet kaikilta pisteiltä. Museoviraston mukaan valumerkinnät on myöhemmin päätyneet metsästäjin luodeiksi. Lyijy oli tuohon aikaan arvokasta materiaalia poranreikiin säilöttäväksi, joten tarinoiden mukaan lyijy päätyi paikallisten metsämiesten luodeiksi.


title: Ratula (Kouvola)

text: Suomeen mitattiin kolme ketjun kymmenestä perusviivasta. Muut Suomen perusviivat sijaitsee Oulussa ja Aavasaksalla. Suomen sisällä Struven ketju yhdisti 1900-luvun puoliväliin asti Etelä- ja Pohjois-Suomen kolmioketjut toisiinsa.


title: Ratula (Kouvola)

text: Struven ketju on Elimäen näkymätön maailmanperintökohde. Struven ketju ulottui Jäämereltä Mustallemerelle. Mittapisteitä osuu myös Elimäen nurkalle .


title: Ratula (Kouvola)

text: Ratulan kylässä on urheiluseura nimeltään Ratulan Raikas. Ratulan Raikkaan toimintaan kuuluu mm lentopalloa ja jalkapalloa. Jalkapallossa seura on voittanut kolme kertaa Elimäen kyläsarjan vuosina 1978, 2014 ja 2015.


title: Vox Elevato

text: Vox Elevato -musiikkifestivaali on Konneveden seurakunnan järjestämä hengellisen, kirkollisen ja elämänkatsomuksellisen musiikin festivaali.


title: Vox Elevato

text: Kesällä 2008 Vox Elevato järjestettiin 26.6.–6.7.2008 Konnevedellä samaan aikaan vietettävien pitäjän perinteisten Konnevesipäivien 2.6.7. kanssa. Vox Elevato-musiikkifestivaalin taiteellisena johtajana toimii Alexi Juhanpelto, joka tunnetaan myös mm. Elvis-gospelin esittäjänä Suomessa.


title: (84522) 2002 TC302

text: 2002 TC on transneptuninen kohde, joka kiertää Aurinkoa noin 39–72 AU:n etäisyydellä. Kappaleen halkaisijan arvioidaan olevan noin 584 km. 2002 TC on todennäköisesti myös kääpiöplaneetta. Aikaisemmin 2002 TC oli arvioitu paljon suuremmaksi kuin uudempi arvio.


title: Spyro: Enter the Dragonfly

text: Spyro: Enter the Dragonfly on Check Six Studiosin ja Equinoxe Digital Entertainmentin kehittämä ja Universal Interactiven julkaisema tasohyppelypeli. Peli julkaistiin vuonna Nintendo GameCubelle ja PlayStation 2:lle. Peli on "Spyro" -pelisarjan neljäs osa.


title: Spyro: Enter the Dragonfly

text: Peli alkaa siitä kun Spyro ja hänen ystävänsä juhlivat Sorceressin kukistumista festivaaleilla Lohikäärmeiden valtakunnissa. Kesken kaiken juhliin hyökkää kuitenkin Avalarin ajoilta tuttu Ripto, mukanaan kaksi tuttua apuriaan Gulp ja Crush. Sparx lentää nopeasti linnaan turvaan ja perässä juoksevat Spyro sekä hänen gepardiystävänsä Hunter. Ripto yrittää loihtia kaikki sudenkorennot olemattomiin, mutta loitsu epäonnistuu ja kaikki sudenkorennot karkaavat piiloutuen ympäri maailmaa. Spyron on kerättävä sudenkorennot, sillä lohikäärmeet eivät selviä ilman niitä. Pelissä Spyro oppii uusia kykyjä; hän pystyy syöksemään jäätä ja sähköä, joiden erityisominaisuuksia voi kätevästi käyttää myös ratkaistaessa eri maailmojen pulmatehtäviä. Spyro voi myös puhaltaa kuplia, joiden avulla tosin vain vangitaan sudenkorentoja. Hän oppii myös suojautumaan siipiensä avulla, jolloin vihollisten iskut kimpoavat takaisin. Kykyjä opitaan sitä mukaa kun Spyro löytää maasta tietyn elementin omaavan Lohikäärmeriimukiven, joka asetetaan suuren kristallilohikäärmeen juurelle kiven voiman vapauttamiseksi.


title: Spyro: Enter the Dragonfly

text: Peliä on haukuttu surkeimmaksi Spyro-peliksi, sillä se sisältää runsaasti bugeja. Peliin olisi alun alkujaan ollut suunnitteilla 25 tasoa ja lisäksi pelin kokonaisuutta olisi hienosäädelty nopeammaksi ja parempitarkkuuksisemmaksi. Interactive Studios ei kuitenkaan saanut peliä ajoissa valmiiksi ja se jouduttiin julkaisemaan markkinoilla ennen aikojaan. Peli myi melko huonosti ja pelin valmistusoikeudet myytiin Sierra Medialle.


title: Shrek 3-D

text: Shrek 3-D (myös tunnettu nimellä Shrek 4-D) on vuoden 2003 yhdysvaltalainen lyhytelokuva, joka kuuluu Shrek-elokuvasarjaan.


title: Shrek 3-D

text: Shrek 3-D jatkuu siitä, mihin Shrek jäi. Fiona ja Shrek ovat juuri aloittaneet kuherruskuukautensa, mutta Lordi Farquaadin apulainen Theodarus sieppaa Fionan. Shrek ja Aasi joutuvat pelastamaan Fionan.


title: Colleen Clinkenbeard

text: Colleen Smith Clinkenbeard (s. 13. huhtikuuta 1980 Shreveport, Louisiana) on yhdysvaltalainen ääninäyttelijä ja ääniohjaaja, joka oli vastaan ottamassa American Anime -palkintoa vuonna 2007 parhaasta näyttelijäkaartista.


title: Colleen Clinkenbeard

text: Colleen syntyi Louisianassa, mutta kävi high schoolia Colleyvillessä, Texasissa, josta hän valmistui vuonna 1998. Tämän jälkeen Colleen muutti Floridaan, jossa hän opiskeli näyttelemistä Floridan valtionyliopistossa. Valmistuessaan vuonna 2002 Colleen aloitti ääninäyttelemisen vuonna 2004 muutettuaan takaisin Texasiin, jolloin hän sai myös ensimmäisen merkittävän roolinsa animesarjasta Kiddy Grade. Sitä ennen Colleen näytteli teattereissa. Hän on tehnyt ääniroolien lisäksi ääniohjaamista ja ohjaamista työskennellessään FUNimationilla.


title: Colleen Clinkenbeard

text: Colleen on agnostikko.


title: Back from the Futer

text: Back From The Futer on Aavikon kolmas pitkäsoittoalbumi, joka julkaistiin vuonna 2005 sekä CD:nä että vinyylinä.


title: Kansei-uudistukset

text: Kansei-uudistukset () olivat sarja uudistuksia, joilla yritettiin parantaa useita Tokugawa-bakufua vaivaavia ongelmia 1700-luvun Japanissa. Uudistukset ovat saaneet nimensä Kansei-aikakaudesta. Kansei-uudistukset kestivät vuodet 1787–1793.


title: Kansei-uudistukset

text: Uudistuksia toteutti "rōjū"-vanhempien johtaja ja shōgun Tokugawa Yoshimunen veljenpoika Matsudaira Sadanobu. Vuonna 1788 hänestä tuli shōgun Tokugawa Ienarin sijaishallitsija. Asemassaan hänellä oli mahdollisuus tehdä radikaaleja muutoksia.


title: Kansei-uudistukset

text: Kansei-uudistuksia edelsivät useat luonnonkatastrofit ja levottomuudet. Valtion talous oli huonossa kunnossa, inflaatio kasvoi ja korruptio oli lisääntynyt. Niinpä esimerkiksi veronkantoa tehostettiin, menoja leikattiin, ulkomaankauppaa rajoitettiin ja verojärjestelmän epäkohtia poistettiin. Sadanobu ei kuitenkaan onnistunut yrityksissään hallita hintojennousua tai rajoittaa kaupankäyntiä. Vaikka uudistukset toivat Japanin talouteen väliaikaista helpotusta, ne eivät parantaneet ratkaisevasti maatalousväestön vaikeaa tilannetta. Taloudelliselta kriisiltä Japanin pelastivatkin käytännössä uudistuksia seuranneet hyvät sadot.


title: Kansakunnan henkilöitymä

text: Kansakunnan henkilöitymä on kansakunnan antropomorfismi eli ihmisenkaltaistus kuvitteelliseksi henkilöksi. Henkilöitymä voi olla yhteyden ja käyttötarkoituksen mukaan ihannoitu, karrikoitu tai demonisoitu.


title: Kansakunnan henkilöitymä

text: Henkilöitymähahmoja käytetään muun muassa propagandajulisteissa. Henkilöitymä voi olla yleinen tai tarkemmin määritelty. Esimerkiksi Suomea ja suomalaisuutta edustava Suomi-neito on yleensä johonkin suomalaiseen kansallispukuun pukeutunut nuori nainen, mutta hän voi olla tumma- tai vaaleatukkainen, eikä hänellä ole nimeä; Isoa-Britanniaa ja brittiläisyyttä symboloivalla John Bull -hahmolla taas on nimi ja ammatti, ja yleensä tietynlaiset vaatteet.


title: Pro Pilkki

text: Pro Pilkki (myös Propilkki ja ProPilkki) on Mikko Happon ja Janne Olkkosen luoma kalastusvideopeli, jonka ensimmäinen versio julkaistiin vuonna 1999. Peliä jaetaan freewarena. Peliä pidetään maailman ensimmäisenä pilkkimissimulaattorina, ja sen tarkoituksena on kalastaa suomalaisissa järvissä, joista osa on kuvitteellisia. Pelissä on mahdollisuus pelata internetyhteyden välityksellä toisia verkossa pelaavia pelaajia vastaan. Pelissä hankittuja kalaennätyksiä oli voinut tallentaa pelin virallisille sivustolle käyttämällä koodinumeroita jotka kertovat kalalajin sekä painon. Henkilökohtaiset ennätykset tallentuvat automaattisesti peliin.


title: Pro Pilkki

text: Vuonna 2013 pelille julkaistiin jatko-osa Pro Pilkki 2 (usein kirjoitusasultaan Propilkki 2)", jossa on uusi pelimoottori ja parannellut grafiikat. Vuonna 2015 julkaistiin Pro Pilkki 2 Mobile" Windows Phone -puhelimille. Tietokoneversioista poiketen mobiilipeli on maksullinen. Kuitenkin pelin mobiilipelin kokeiluversio on maksuton.


title: Pro Pilkki

text:
Pro Pilkin käyttöliittymä on hyvin yksinkertainen. Vesistö avautuu ruudun vasemmalle puolelle ja toiminnot valikkoineen sijoittuvat oikeaan reunaan. "Pro Pilkkiä" pelataan käyttämällä hiirtä ja sen kahta perusnäppäintä (+ välilyöntiä vaihtoehtoisesti). Vasemmalla nappäimillä pilkkiä heilutellaan yrittäen saada kalat kiinnostumaan vieheestä. Samalla näppäimellä myös mahdollinen saalis nostetaan ylös (siima voi myös katketa, jos kala on liian suuri). "Pro Pilkissä" on 32 erilaista järveä/vesistöä, joissa pelaaja voi kalastaa. Normaalissa pelissä yhdessä kisassa on useita eri vastustajia, joita ennen pystyi myös vakoilemaan kiikareilla, nykyisessä pelissä (Pro Pilkki 2)
se ei onnistu. Pilkkikisan voittaaksesi pelaajan tulee ehtiä ennen ajan loppumista punnituspaikalle (myöhästymällä häviää kisan). Pelissä on mahdollisuus kisata myös Cup -kisoissa. Pelissä on käyty SM-kisat vuosina 2008-2014. Kalastettavia kaloja ovat ahven, hauki, kiiski, kirjolohi, lahna, pasuri, siika, särki, taimen, rautu ja made.


title: Pro Pilkki

text: Pro Pilkki 2:ssa pelaaja voi valita monta eri tapaa joilla pilkkiä. Voit valita mm. kolme eri vuodenaikaa, joita ovat syystalvi, keskitalvi ja kevättalvi, kaksi erikokoista kairaa: ison tai pienen, neljä eri vapaa: jäykkä vapa, morrivapa, perusvapa ja vahvasiimainen suuri vapa, ja voit myös valita pilkitkö aamulla, keskipäivällä, illalla vai yöllä. Jotkut näistä vaikuttavat tiettyjen lajien syöntiin.


title: Guandong-armeija

text: Guandong-armeija eli Kwantung-armeija (, ) oli keisarillisen Japanin armeijan armeijaryhmä. Se sai nimensä Guandongin eli Kwantungin vuokra-alueesta, jonka alueelta se toimi. Sen päätukikohta oli Chángchūnissa eli Hsinkingissä. Siitä tuli keisarillisen Japanin armeijan suurin ja arvostetuin haara: monet sen jäsenistä, kuten Hideki Tōjō, kohosivat merkittäviin asemiin sekä Japanin armeijassa että siviilihallinnossa. Prinssi Tsuneyoshi Takeda toimi yhteysupseerina Japanin keisarillisen hovin ja Guandong-armeijan välillä.


title: Guandong-armeija

text: Vaikka armeija oli nimellisesti alisteinen keskuskomennolle, se toimi monissa tapauksissa huomattavan itsenäisesti. Sillä oli keskeinen rooli Mukdenin välikohtauksessa, sitä seuranneessa Mantšurian valtauksessa ja miehityksessä sekä toisessa Kiinan–Japanin sodassa. Halhin-Golin taisteluiden jälkeen se asetettiin suoraan Daihonein eli ylimmän sotaneuvoston hallintaan. Tyynenmeren sodan puhkeamisen jälkeen sen joukkoja ja kalustoa siirrettiin taistelemaan Yhdysvaltoja vastaan Tyynellemerelle. Guandong-armeija oli myös vastuussa monista pahimmista Japanin sotarikoksista, ja useita sen jäseniä tuomittiin kuolemaan Tokion kansainvälisessä sotarikostuomioistuimessa toisen maailmansodan jälkeen.


title: Sindh

text: Sindh (, ) on Pakistanin eteläisin provinssi. Sen pinta-ala on 140 914 km² ja asukasluku noin 40 miljoonaa. Sindhin pääkaupunki on Karachi.


title: Sindh

text: Sindhin provinssin yleisimpiä kieliä ovat sindhi ja urdu. Sindh oli ensimmäisiä alueita Etelä-Aasiassa, johon islaminusko levisi.


title: Sindh

text: Sindhissä vallitsee subtrooppinen ilmasto. Kesällä voi olla 46 astetta lämmintä, joulu-tammikuussa lämpötila on vain muutamia asteita nollan yläpuolella. Vuotuinen sademäärä, noin 150–200 mm, kertyy pääosin heinä- ja elokuun aikana.


title: Sindh

text: Indusjoki virtaa Sindhin halki. Osa Sindhiä on hedelmällistä ja tärkeää maatalousmaata. Intian rajalla provinssin eteläosassa levittäytyy Tharin autiomaa.


title: Live at the BBC (Popeda)

text: Live at the BBC on suomalaisen Popeda -yhtyeen kolmastoista studioalbumi, joka julkaistiin vuonna 1995.


title: Balochistan

text: Balochistan () on Pakistanin läntisin provinssi. Sen pinta-ala on 347 190 km², joten se on Pakistanin provinsseista laajin. Asukkaita siellä on vajaat kymmenen miljoonaa. Balochistanin pääkaupunki on Quetta. Balochistan on osa historiallista Belutšistania, jonka aluetta on myös Iranin ja Afganistanin puolella.


title: Balochistan

text: Balochistan on Iranin ja Afganistanin rajanaapuri, ja sillä on pitkä rantaviiva Arabianmerellä. Maastoltaan Balochistan on enimmäkseen vähäsateista kivikkoerämaata. Eniten sataa maakunnan koillisosassa: 200–500 mm vuodessa. Quettassa on kuuminta kesäkuusta elokuuhun, jolloin keskimääräinen päivän ylin lämpötila on 35–36 celsiusastetta. Marraskuusta helmikuuhun yön keskimääräinen alin lämpötila on pakkasen puolella.


title: Balochistan

text: Kaivaukset Mehrgarhissa ovat paljastaneet asutusta 9 000 vuoden takaa. Nämä ovat vanhimpia jäänteitä ihmisistä, jotka ovat siirtyneet metsästäjä-keräilijäkulttuurista maanviljelykseen.


title: Balochistan

text: Aleksanteri Suuren valtakunta ulottui nykyisen Balochistanin alueelle. Sille nimen antaneet belutšit eli baluchit saapuivat seudulle vasta 1300-luvulla.


title: Balochistan

text: Balochistan oli brittien vallassa vuosien 1877–1947 ajan osana brittiläistä Intiaa.


title: Balochistan

text: Balochistan sai nykyiset rajansa vuonna 1970.


title: Balochistan

text: Balochistania ovat koetelleet monet maanjäristykset. Balochistanin maanjäristys vuonna 1945 vaati noin 4 000 ihmisen hengen. Pakistanin maanjäristys 2008 surmasi yli 200 ja Pakistanin maanjäristys 2013 yli 500 henkeä.


title: Balochistan

text: Balochistanissa on maakaasua, öljyä ja kultaa, mutta niitä ei ole juuri hyödynnetty.


title: Balochistan

text: Kuivuus rajoittaa maanviljelystä. Vehnää, hirssiä ja riisiä viljellään kotitarpeiksi, hedelmiä myös myyntiin. Lampaankasvatus on laajamittaista. Pienimuotoinen teollisuus tuottaa tekstiileitä, elintarvikkeita ja pieniä koneita.


title: Balochistan

text: Quettan lentokenttä palvelee kotimaanliikennettä. Sinne menee rautatie ja maantie Karachin satamakaupungista. Maantieverkko yhdistää suurimpia kaupunkeja, muuten liikenneyhteydet ovat huonot.


title: Balochistan

text: Tärkeimmät etniset ryhmät ovat belutšit, paštut ja sindhit. Puhutuimmat kielet ovat belutši, brahui, paštu ja sindhi.


title: Balochistan

text: Vuonna 2013 vain 41 prosenttia väestöstä laskettiin lukutaitoisiksi. Erityisen huono on naisten lukutaitotilanne. Monet koulurakennuksista ovat rappiolla, kaikissa ei ole sähköä.


title: Balochistan

text: Balochistanin yliopisto on perustettu 1970.


title: Balochistan

text: Maakunnassa asuvat belutšit eli baluchit ovat tyytymättömiä Pakistanin keskushallintoon. Belutšit vaativat itselleen suurempaa osaa alueen luonnonvaroista. Tyytymättömyys on usein puhjennut väkivaltaisuuksiksi. Keskushallintoa syytetään kidnappauksista ja muista ihmisoikeusrikkomuksista.


title: Fujifilm

text: Fujifilm Holdings Corporation, tunnetaan paremmin nimellä Fujifilm, () on japanilainen valokuvausalan yhtiö, joka perustettiin vuonna 1934. Yhtiö valmistaa erityisesti valokuvaamiseen, kuvanvalmistukseen ja tiedon tallennukseen liittyviä tuotteita. Fujin liikevaihto oli vuonna 2005 5 miljardia euroa.


title: American Anime -palkinto

text: American Anime -palkinnot ("American Anime Awards") olivat ICv2:en jakamia palkintoja, joita jaettiin eri kategorioissa vuoden parhaille Pohjois-Amerikassa julkaistuille animeen ja mangaan liittyville tekijöille, sarjoille ja elokuville. Palkintoa jaettiin vain kerran New Yorkissa vuonna 2007.


title: Süddeutsche Zeitung

text: Süddeutsche Zeitung on saksalainen sanomalehti. Lehden päämaja on Münchenissä. Lehti on perustettu 6. lokakuuta 1945. Vaikka sanomalehden nimi tarkoittaakin suomeksi Etelä-Saksan sanomia, luetaan lehteä ympäri Saksan. Lehdellä on arviolta 1,1 miljoonaa lukijaa, mikä tekee siitä yhden Saksan suurimmista lehdistä. Arvomaailmaltaan lehteä pidetään liberaalina.


title: Anke Möhring

text: Anke Möhring (s. 28. elokuuta 1969 Magdeburg, Saksi-Anhalt) on saksalainen entinen uimari ja olympiamitalisti. Hän edusti urallaan Itä-Saksaa. Möhring voitti naisten 400 metrin vapaauinnin olympiapronssia Soulista 1988. Hän voitti uransa aikana myös viisi Euroopan-mestaruutta sekä yhden hopean ja pronssin.


title: Luettelo zombielokuvista

text: Tämä on luettelo, johon koottu joitakin zombielokuvia.


title: Juhani Iivari

text:
Pekka Toivo Juhani Iivari (s. 28. syyskuuta 1947) on Oulun yliopiston tietojenkäsittelytieteen professori emeritus.
Juhani Iivari syntyi Kolarissa 1947. Hänen vanhempansa olivat rakennustyömies Väinö Oja ja puhelunvälittäjä Emmi Iivari. Ylioppilaaksi Iivari valmistui Pellon yhteiskoulusta vuonna 1967 ja sitten Oulun yliopistosta filosofian kandidaatiksi ja maisteriksi 1974, filosofian lisensiaatiksi 1978 ja filosofian tohtoriksi 1983.


title: Juhani Iivari

text: Iivari toimi Oulun yliopiston kansanterveystieteen laitoksen väliaikaisena laboraattorina 1974, sitten tietojenkäsittelyopin laitoksen assistenttina ja vt. yliassistenttina 1974–1979, vt. apulaisprofessorina 1979 sekä 1980–1984, vt. professorina 1979–1980, tietojenkäsittelyopin lehtorina 1982–1987, vs. professorina 1985 ja 1986–1987 sekä apulaisprofessorina (tietojärjestelmät) 1987–1991. Iivari toimi Jyväskylän yliopiston professorina 1992–1996, samalla kun oli Oulun yliopiston dosentti. Tietojenkäsittelytieteen professori Oulun yliopistossa Iivari oli vuodesta 1996 vuoteen 2011, jolloin hän jäi eläkkeelle. Uransa aikana Iivari on ollut vierailevana tutkijana State University of New Yorkissa Binghamtonissa ja Houstonin yliopistossa 1988–1989.


title: Juhani Iivari

text: Pentti Kerola ja Juhani Iivari olivat ensimmäiset tietojenkäsittelytieteen professorit Oulun yliopistossa. Iivari on ollut tietojärjestelmätieteen koulutusohjelman koordinaattori, lisäksi hän on toiminut IFIP- ja ACM-järjestöissä sekä ollut kahteen otteeseen Tietojenkäsittelytieteiden Seuran hallituksen jäsen. AIS (Association for Information Systems) - järjestö myönsi Iivarille AIS Fellow -arvonimen vuonna 2012. AIS on tietojärjestelmätieteen tutkijoiden maailmanlaajuinen järjestö, jolla on noin 4000 jäsentä.


title: Juhani Iivari

text: Juhani Iivarilla on julkaisuja tietojenkäsittely- ja tietojärjestelmätieteen, tietojenkäsittelyteorian sekä systemoinnin alueelta. Hänen väitöskirjansa vuodelta 1983 käsitteli ns. PIOCO-mallia. Hän on myös julkaissut omakerrallisen e-kirjan "En olisi saanut syntyä nykyaikaan: Sattumia ja tabuja elämäni varrelta".


title: Satakerta

text: Satakerta eli lehtimaha () on yksi märehtijöiden etumahoista ja se sijaitsee vatsaontelon oikealla puolella heti maksan takana. Nimensä satakerta saa lihaskerroksen muodostamista suurista lehtimäisistä poimuista, joita on satakerrassa yhteensä noin sata. Satakerran pintaepiteeli on muiden etumahan osien tapaan kerrostunutta levyepiteeliä, joka ei sisällä rauhasia. Satakerta muodostaa aukon pötsin ja verkkomahan kanssa sekä juoksutusmahan kanssa. Näitä aukkoja yhdistää toisiinsa satakerran uurre. Satakerran ja juoksutusmahan välistä aukkoa reunustaa kaksi lihaskerroksen muodostamaa poimua, joiden tehtävänä arvellaan olevan estää ruokaa palaamasta juoksutusmahasta takaisin satakertaan. Satakerrassa ruokamassasta absorboidaan suurin osa vedestä, jonka jälkeen ruokamassa siirretään juoksutusmahaan.


title: Kätilöopisto

text: Kätilöopiston sairaala oli Helsingin Kumpulassa toiminut naistensairaala, joka toimi samalla opetussairaalana. Rakennus sijaitsee osoitteessa Sofianlehdonkatu 5 A. Kätilöopisto oli yksi HUS:n sairaaloista.


title: Kätilöopisto

text: Sairaalassa ilmeni vakavia sisäilmaongelmia, minkä vuoksi sen toimintoja alettiin siirtää asteittain muihin toimitiloihin lokakuusta 2017 lähtien. Viimeiset synnyttäjät vastaanotettiin 18.10.2017.


title: Kätilöopisto

text: Osa Kätilöopiston sairaalan osastoista, kuten naistentautien poliklinikka, röntgen-osasto ja vastasyntyneiden osasto jatkoivat toimintaansa sairaalan tiloissa vuoden 2018 alkuun saakka. Sairaalan ovet sulkeutuivat lopullisesti 29.3.2018, kun naistentautien poliklinikka muutti uusiin toimitiloihin Helsingin Ruoholahteen.


title: Kätilöopisto

text: Kätilöopiston sairaalassa alettiin 1970-luvulta lähtien muuttaa toimintatapoja kohti perhekeskeistä synnytystä. Yhtäjaksoisesti isät ovat päässeet mukaan synnytyksiin vuodesta 1976 lähtien.


title: Kätilöopisto

text: Suomen ensimmäinen perheosasto perustettiin Kätilöopiston sairaalassa vuonna 1996 ja Haikaranpesä avattiin kahta vuotta myöhemmin. Sen toiminta-ajatuksena on, että sama henkilökunta hoitaa perhettä valmennus-, synnytys- ja lapsivuodeaikana kodinomaisissa tiloissa.


title: Kätilöopisto

text: Imetysohjaukseen panostaminen näkyy tilastoissa: Kätilöopiston sairaalassa lisämaidon antaminen vastasyntyneille ilman lääketieteellistä syytä väheni viidessä vuodessa 40 prosentista 16 prosenttiin.


title: Kätilöopisto

text: Hormonikierukan kehitystyö alkoi Kätilöopiston sairaalassa jo 1970-luvulla. Se tuli ensimmäisenä markkinoille Suomessa vuonna 1990. Sittemmin hormonikierukasta on tullut suomalaisen lääketeollisuuden tärkein myyntituote, jota myydään yli 120 maassa ja jolla on maailmalla miljoonia käyttäjiä.


title: Kätilöopisto

text: Kätilöopiston sairaala osallistui aktiivisesti myös lääkkeellisen raskaudenkeskeytyksen kehittämiseen. Tämä tutkimus on muuttanut keskeytyspotilaiden hoidon täysin: nykyisin 70 prosenttia potilaista valitsee lääkkeellisen hoidon kaavinnan sijaan, ja noin kolmannes lääkkeellisistä keskeytyksistä tehdään kotona.


title: Kätilöopisto

text: Terveyden ja hyvinvoinnin laitos myönsi Kätilöopiston sairaalalle 24. marraskuuta 2010 hyvästä imetyksen tuesta kertovan vauvamyönteisyys-sertifikaatin. Kansainvälinen Vauvamyönteisyysohjelma on WHO:n ja Unicefin vuonna 1991 käynnistämä toimintaohjelma. Ohjelman tavoitteena on imetyksen edistäminen kaikissa sellaisissa toimintayksiköissä, joissa hoidetaan raskaana olevia, synnyttäviä ja synnyttäneitä äitejä sekä imeväisikäisiä lapsia.


title: Kätilöopisto

text: Kätilöopiston sairaalan historia juontaa juurensa kätilöopetuksesta, joka alkoi vuonna 1816 Turussa ja siirrettiin vuonna 1833 Helsinkiin ja liitettiin yliopiston yhteyteen.


title: Kätilöopisto

text: Nykyinen sairaalarakennus valmistui vuonna 1960. Aikaisemmin Kätilöopisto sijaitsi Ullanlinnassa Tehtaankadun ja Neitsytpolun kulmatontilla. Siellä sijainneet rakennukset on kaikki purettu, ja nykyisin osa tontista on muutettu puistoksi, osa liitetty vieressä sijaitsevan Venäjän suurlähetystön tonttiin.


title: Kätilöopisto

text: Uuden sairaalan suunnitteli yliarkkitehti Martti Välikangas. Kätilöopiston sairaala rakennettiin, koska kaupunkiin kaivattiin uudenaikaisempaa synnytyssairaalaa. Jo avajaispäivänä 11. huhtikuuta 1960 syntyi ensimmäinen lapsi keravalaiselle Eeva Lehtiselle. Ensimmäisenä vuonna Kätilöopiston sairaalassa syntyi 5 687 lasta. Sairaalan rakentamiseen liittyi Kätilöopiston juttuna tunnettu lahjusskandaali.


title: Kätilöopisto

text: Kätilöopiston sairaala oli valtion omistuksessa vuoteen 1986 saakka, jolloin peruskorjausta vaatinut sairaala siirtyi Helsingin kaupungin omistukseen nimellisellä yhden markan hinnalla. Vuonna 2000 Kätilöopiston sairaalasta tuli osa Helsingin ja Uudenmaan sairaanhoitopiiriä ja HYKSiä.


title: Steven Dewick

text: Steven Dewick (2. helmikuuta 1976, Sydney, Uusi Etelä-Wales) on australialainen entinen uimari ja olympiamitalisti. Hän oli erikoistunut selkäuintiin.


title: Steven Dewick

text: Dewick teki kansainvälisen tason arvokilpailudebyyttinsä vuonna 1994 Kansainyhteisön kisoissa. Hän voitti kilpailuissa kultaa 4 × 100 metrin sekauintiviestistä ja hopeaa 100 metrin selkäuinnista.


title: Steven Dewick

text: Vuoden 1996 kesäolympialaisissa Yhdysvaltain Atlantassa Dewick voitti yhdessä Phil Rogersin, Scott Millerin sekä Michael Klimin kanssa pronssia 4 × 100 metrin sekauintiviestistä. Heidän edelleen sijoittuivat Yhdysvaltain sekä Venäjän joukkueet. Dewick osallistui Atlantassa myös 100 metrin selkäuintiin, mutta hän ei selviytynyt siinä välieriin.


title: Ben 10: Alien Force

text: Ben 10: Alien Force on Man of Action -ryhmän luoma yhdysvaltalainen Daytime Emmy -palkittu animaatiosarja, jonka tuotti Cartoon Network Studios. Sarja alkoi Yhdysvalloissa huhtikuussa 2008 Cartoon Networkilla ja päättyi 26. maaliskuuta 2010. Ben 10: Alien Forcesta on myös tehty spin-off-sarja , joka alkoi Yhdysvalloissa myös Cartoon Networkilla, 23. huhtikuuta 2010.


title: Ben 10: Alien Force

text: Ben 10: Alien Force on spin-off sarja Ben 10:stä, jossa tarina sijoittuu viisi vuotta tulevaisuuteen Benin ollessa High Schoolissa. Hän seikkailee edelleen serkkunsa Gwenin ja nyt myös Kevinin, sekä muiden nuorten sankareiden kanssa etsiessään kadonnutta isoisäänsä. Ben saa myös vastaansa uudenlaisia vihollisia ja saa hallintaansa uudenlaisia muukalaisolentoja.


title: Ben 10: Alien Force

text: Sarjan tekijäryhmässä ovat muun muassa Glen Murakami ja Sam Register, jotka vaikuttavat sarjan tuottamisessa, sekä Justice Leaguesta tutut Dwayne McDuffie, Butch Lukic ja Dan Riba ovat mukana sarjan tarinoiden luomisessa, sekä ohjaamisessa. Yuri Lowenthal ääninäyttelee sarjan päähahmoa Beniä, Gweniä ääninäyttelee Ashley Johnson ja Keviniä Greg Cipes, joka tunnetaan erityisesti Petopojan ääniroolista Teen Titans-piirrossarjassa.


title: Ben 10: Alien Force

text:
15-vuotias Ben ryhtyy jälleen sankaritekoihin, kun DNAliensit tekevät yllätyshyökkäyksen maahan. Ottaessaan Omnitrixin uudelleen käyttöönsä, Ben huomaa rannekkeen asettaneen hänen DNA:n uudelleen ja kykenee nyt muuntautumaan kymmeneksi uudeksi muukalaisolennoksi. Voittaakseen DNAliensit hän saa apua Gweniltä, joka on kehittänyt taitojaan taikuudessa, sekä vanhalta arkkiviholliseltaan Keviniltä. Heidän pitää myös etsiä Benin isoisä Max, joka on kadonnut jäljettömiin. Kolmikko matkustaa uudella kulkuneuvolla, vihreällä muskeliautolla. He saavat ajoittain avukseen muita teinisankareita.
Benin uudet olennot ovat uudenlaisia muukalaisolentoja, kuin edellisessä sarjassa, mutta osalla heistä on samoja ominaisuuksia verrattuna edellisen sarjan olentoihin.Sarjasta on tuotettu myös näytelmäelokuva , joka esitettiin 25. marraskuuta 2009. Se on myös jatko-osa edelliselle Ben 10 elokuvalle . Elokuvan ohjasi edellisen tapaan Alex Winter ja pääosassa näyttelivät Ryan Kelley, Nathan Keyes, Galadriel Stineman ja Barry Corbin. Lee Majorsille tarjottiin Benin isoisän Maxin roolia, mutta näyttelijä ei suostunut uusimaan rooliaan, jonka myötä se meni Barry Corbinille. Elokuvassa nähtiin myös uusi hahmo nimeltä Elena, joka on Benin lapsuuden ystävä. Hahmoa näytteli Alyssa Diaz. Omnitrixin muukalaisolennoista esiintyivät Big Chill, Humongousaur ja uusi olento Nanomech.


title: Ben 10: Alien Force

text: Suomessa Ben 10: Alien Force esitettiin ensi kertaa MTV3:lla 22. tammikuuta 2011.


title: Chiricahuat

text: Chiricahuat asuivat 1600-luvulla laajoilla alueilla Rio Granden lännenpuoleisissa vuoristoissa nykyisten Uuden-Meksikon ja Arizonan seuduilla. He lukeutuivat niihin athabaskankielisiin intiaaneihin, jotka olivat kulkeutuneet edellisten vuosisatojen aikana Kanadasta ja joita alettiin kutsua apasseiksi. Chiricahuain nimi tarkoitti "suurta vuoristoa", joka kuvasi hyvin heidän asuinympäristöään. Heidän omakielinen nimensä oli "Aiaha".


title: Chiricahuat

text: Chiricahuat terrorisoivat ympäristöään suorittaen toistuvia ryöstöretkiä niin muiden heimojen kuin alueelle muuttaneiden espanjalaistenkin asutuksille. He valtasivat paikallisten intiaanien pueblokyliä ja perustivat niihin pyhiä rakennuksia. 1600-luvun lopulta eteenpäin he olivat pelottavassa maineessa kaukana asuinalueittensa ulkopuolella. Chiricahuat noudattivat muiden apassien hyväksi havaitsemaa käytäntöä eläen pienissä yhteisöissä. Mahdollisten kostoiskujen vuoksi oli helpompaa liikkua vähälukuisissa ryhmissä valmiina pakenemaan vihollisia vaikeakulkuisiin vuoristolaaksoihin ja kanjoneihin, joista heitä oli mahdotonta tavoittaa. Kun vaara oli, ohi chiricahuat kokoontuivat uudelleen yhteen.


title: Chiricahuat

text: 1840-luvun aikana osa chiricahuoista auttoi Yhdysvaltain armeijaa hyökkäyksissä Meksikoa vastaan, mutta jo seuraavan vuosikymmenen alussa välit viilenivät muuttuen avoimeksi sodaksi. Chiricahuat johtajinaan Mangas Coloradas ja Cochise vetivät mukaansa muita apassien ryhmiä käyden katkeraa sotaa Yhdysvaltoja vastaan, joka yritti anastaa kaikki heidän maansa. Suurimmaksi chiricahuain johtajaksi nousi Geronimo, josta tuli eräs kuuluisimista intiaaneista kautta koko historian. Hänen antautumiseensa vuonna 1886 päättyi apassien käymä yli 200 vuotta kestänyt sissisota maittensa valtaajia vastaan. Chiricahuat vetäytyivät heille osoitettuun reservaattiin, mutta sekoittautuivat 1900-luvun aikana suurimmaksi osaksi lähisukulaisiinsa mescaleroihin.


title: Franz Göring

text: Franz Göring (s. 22. lokakuuta 1984 Suhl) on saksalainen entinen maastohiihtäjä.


title: Franz Göring

text: Göring hiihti ensimmäisen maailmancupin kilpailunsa 8. joulukuuta 2002. Ensimmäisen palkintosijoituksensa maailmancupissa hän sai sijoituttuaan 18. marraskuuta 2006 Jällivaaran 15 kilometrin vapaan hiihtotavan kilpailussa kolmanneksi. Tour de Skin osakilpailuissa hän on saavuttanut voiton 15 kilometrin perinteisen tyylin kilpailussa Oberstdorfissa 3. tammikuuta 2007 sekä ollut kolmas Val di Fiemmen 20 kilometrin perinteisen yhteislähdössä 5. tammikuuta 2008. Hänen paras henkilökohtainen sijoituksensa arvokisoissa on Sapporon 2007 MM-kisojen 15 kilometrin vapaan hiihtotavan kuudes tila. Liberecin MM-kilpailuissa 2009 hän hiihti kolmannen osuuden hopeaa saaneessa Saksan viestijoukkueessa ja Oslossa 2011 niin ikään kolmannen osuuden Saksan saadessa pronssia.


title: Franz Göring

text: Göring lopetti uransa vuonna 2014 terveydellisten syiden takia, jotka estivät täysimittaisen harjoittelun.


title: Khyber Pakhtunkhwa

text:
Khyber Pakhtunkhwa (), aiemmin Luoteisprovinssi () on Pakistanin provinssi. Sen pinta-ala on 74 521 km², joten se on Pakistanin varsinaisista provinsseista pienin. Asukkaita on vajaat kaksikymmentä miljoonaa. Provinssin pääkaupunki on Peshawar. Muita yli sadantuhannen asukkaan kaupunkeja ovat Mardan ja Abbottabad.
Provinssi sijaitsee Indus-joen molemmilla rannoilla ja ulottuu pohjoisen Himalajalta etelässä Balochistanin ja Punjabin provinssien rajalla levittyville aavikoille asti. Lännessä naapurina on Afganistan, jonne pääsee Khaibarsolan kautta.


title: Khyber Pakhtunkhwa

text: Provinssin pohjoisosissa on talvella kylmää ja lumisateita, kesällä viileää paitsi Peshawaria ympäröivissä laakoissa, joissa voi olla kesällä helteistä. Sateita saadaan myös kesäpuolella vuotta, ja laaksot ovat vehmaita. Eteläosa on kuivaa, ja siellä kesät ovat kuumia, talvet melko kylmiä.


title: Khyber Pakhtunkhwa

text: Provinssi on pataanien tärkeää aluetta. Sen asukkaista noin kaksi kolmannesta on pataaneita. Koska historiallinen Silkkitie kulki provinssin läpi, se on saanut vaikutteita monista kulttuureista.


title: Khyber Pakhtunkhwa

text: Entinen niin sanottu Liittovaltion hallinnoima heimoalue liitettiin Khyber Pakhtuwaan vuonna 2018.


title: Antti Honkkila

text: Antti Honkkila (s. 17. kesäkuuta 1968 Brisbane, Australia) on tamperelainen kitaristi ja kirkon nuorisotyönohjaaja. Hän on rock-yhtye Teran säestyskitaristi. Honkkila soitti aikaisemmin kristillisessä suomalaisen raskaan rockin pioneeriyhtyeessä Terapiassa. Honkkila oli laulaja-kitaristi Petri Lassilan kanssa yhtyeen perustajajäsen. Ammatiltaan Honkkila on nuorisotyöntekijä ja on töissä Ylöjärven seurakunnassa oltuaan välillä joitakin vuosia varhaiseläkkeellä. Honkkilan poika Matti soittaa Terassa rumpuja. Muut Teran jäsenet ovat Lassila ja basistivaihdoksen jälkeen Jesse Riikonen. Erityisesti mainittakoon, että Honkkila on pitänyt sanansa, jonka antoi Terapian alkuaikana, eikä ole soittanut lainkaan sooloja.


title: Tenpō-uudistukset

text: Tenpō-uudistukset () olivat sarja uudistuksia 1800-luvun alkupuolen Japanissa Edo-kaudella. Ne ovat saaneet nimensä Tenpō-aikakausinimestä. Niiden syynä olivat 1830-luvun huonot sadot, jotka johtivat levottomuuksiin ensin Osakassa vuonna 1837 ja myöhemmin muualla Japanissa. Tenpō-uudistuksista oli vastuussa Tokugawa-bakufun rōjū-neuvostoon kuulunut Mizuno Tadakuni.


title: Tenpō-uudistukset

text: Uudistuksiin kuului useita erilaisia taantumuksellisia ja puritaanisia toimia. Mizunon talousuudistuksiin kuuluivat muun muassa kauppiasmonopolien lakkauttaminen, yritys säädellä hintoja, kaupankäynnin rajoittaminen, uusien rahojen lyöminen ja talonpoikien palauttaminen kyliinsä kaupungeista. Lisäksi Mizuno määräsi esimerkiksi vahvistamaan Japanin puolustuksia. Tenpō-uudistukset olivat Kyōhō- ja Kansei-uudistusten jälkeen kolmas yritys uudistaa jäykkää Tokugawa-hallintoa ja Japanin vaikeuksissa olevaa taloutta. Uudistukset onnistuivat vain osittain.


title: Nakhit Silmillah

text: Nakhit Silmillah on helsinkiläinen etniseen musiikkiin erikoistunut yhtye, joka aloitti toimintansa vuonna 1982. Yhtyeen periaatteena on ollut esittää rohkeaa ja omaperäistä ”urbaanietnoa”, jonka täsmällinen lokeroiminen on vaikeaa. Musiikin tärkeänä elementtinä on spontaani tilanteen mukainen improvisointi eri etnisiä musiikkilajeja lainaten.


title: Nakhit Silmillah

text: Yhtyeen kulta-aikana ja varsinaisena keikkaputkena voidaan pitää 1980- ja 1990-lukuja. 2000-luvulla yhtye on esiintynyt vain harvoissa tilaisuuksissa.


title: Nakhit Silmillah

text: Yhtyeen periaatteena on ollut pysyä valtavirtojen ulkopuolella luokittelematta itseään mihinkään valmiiseen kategoriaan. Nakhit Silmillah teki ”etnomusiikkia” jo kauan ennen kuin world music tuli muotiin.


title: Nakhit Silmillah

text: Muun muassa Helsingin Sanomien etnomusiikkikriitikko Pirkko Kotirinta on todennut yhtyeestä seuraavaa: ”Sitä on turha lokeroida, koska sopivaa lokeroa ei ole. Musiikki on kekseliästä, hauskaa, yllättävää ja täynnä sitaatteja ja imitaatioita vähintään kymmenestä etnisestä musiikista, eniten ehkä Pakistanin ja Intian suunnalta sekä Länsi-Afrikasta. Se pursuaa energiaa, joka tuottaa jatkuvia soinnillisia yllätyksiä kokeellisessa hengessä.”


title: Nakhit Silmillah

text: Yhtyeen periaatteena on ollut pysytellä musiikkibisneksen ja valtavirtojen tavoittamattomissa, joten varsinaista julkaisupolitiikka ei yhtyeellä ole ollut, vaan musiikkia on päässyt pääasiassa kuulemaan yleensä vain live-esiintymisten kautta, sillä suora yleisökontakti on ollut yhtyeelle aina hyvin tärkeää.avantgardistisuudesta ja epäkaupallisuudesta, on toisaalta tehnyt sen jokseenkin tuntemattomaksi nykyisessä julkaisuihin ja kaupallisuuteen perustuvassa musiikkibisneksessä, mutta silti se on toiminut jatkuvasti ”pinnan alla” luoden yllättäviä uusia tuulahduksia suomalaisen kansanmusiikin kirjoon. Yhtye oli muun muassa tiettävästi ensimmäinen suomalaisyhtye, joka on koskaan soittanut pakistanilaista Qawwali-musiikkia Suomessa (Nylandia Rock 1984, Messuhalli).


title: Nakhit Silmillah

text: Ryhmän erikoista tyyliä huomioi muun muassa Petri Sipilä Rumba-lehdessä 11/1989 seuraavin sanoin: ”...tällaisia ryhmiä Suomenmaasta löytyy tasan yksi”.


title: Nakhit Silmillah

text: Muita erikoisuuksia ovat yhtyeen monet vierailuartistit. Yhtyeessä ovat vierailleet muun muassa Tom Nekljudow, Hasse Walli, Heinäsirkka, Ismaila Sané, Ulla Tapaninen, Tuomari Nurmio, Arto Melleri, Micke Rejström, Martti Ahtisaari, Jonna Järnefelt, Outi Heiskanen, Miina Äkkijyrkkä, Dan Palmgren, Björn B. Lindström, Sam Huber ja monet muut. Moni yllättävistä vierailijoista on ilmestynyt laulamaan spontaanisti yhtyeen keikoilla ja moni on toki myös on tilattu esiintymään. Lukuisia yllä mainituista artisteista kuultiin yhtyeen solisteina Antti Hietalan ja Erik Söderblomin Q-teatterille ohjaamassa näytelmässä ”Hullut Yöt”, jossa Nakhit Silmillah oli housebandina.


title: Nakhit Silmillah

text:
Yhtyeen jäsenet ovat kaikki ammattimuusikoita, jotka ovat myös esiintyneet monenlaisissa kokoonpanoissa, kuten Värttinä, Nefes, Al Teslim, Badu & Afrodjambo, Gamelan Hanuman, Djumora, Piirpauke (vieraina),
Galaxy (vieraina), Drom, SPC Steelband ym. Yhtyeen kaksi jäsentä ovat aktiivijäseninä funkya ja tanssimusiikkia soittavassa Eternal Erectionissa.Oheen on listattuna yhtyeen lukuisista esiintymisistä vain muutamia:Yhtyeen periaatteena on ollut tuoda esiintymisiinsä uusia ja yllättäviä soittimia ja soitinkombinaatioita. Laajaan soitinvalikoimaan ovat kuuluneet muun muassa:


title: Nakhit Silmillah

text:
akustinen Eco-bassokitara,
arghul (egyptiläinen kaksoisklarinetti),
astiat (tärkeitä yhtyeen soundille ovat olleet mm. kahvipannut),
baglama,
balalaikka,
banjo,
berimbau (Brasilia),
bodhrán (irlantilainen rumpu),
bongorummut,
bouzouki,
claves,
congarummut,
cuica,
darbuka ,
dholak,
djembe,
doira (uzbekistanilainen rumpu),
dugdugi (intialainen rumpu),
flexitone,
glockenspiel,
kontrabasso,
gongit,
guiro,
harmonikat,
intialainen harmoni,
harppu (Egypti),
hedelmäkota (afrikkalainen maracas),
hi-hat,
huuliharput,
hyrrä,
iso tom,
jouhikko,
jänisräikkä,
kantele,
kastanjetit,
kathak-helistimet,
kazoo,
kehärummut,
khen (itäaasialainen suuharmoni),
kiinalaiset symbaalit,
kosketinsoittimet (erilaiset sähköiset koskettimet),
kellot (eri kokoisia),
kitara,
kitaran virityspilli,
Kulkuset,
lehmänkellot,
liru,
lintupillit,
lyyra (Länsi-Afrikka),
mandoliini,
marakassit,
tbila (marokkolaiset bongot),
mbira,
melodika,
metsästystorvi,
mey (turkkilainen kansanklarinetti),
minisitar,
munniharppu,
nal (intialainen rumpu),
ney (turkkilainen huilu),
nokkahuilut,
panhuilu,
piano,
piikkiviulu (Marokko),
poikkihuilu,
pumppuharmoni (ns. ”kansakoulumalli”),
pyykkilauta,
quena,
sabar (senegalilainen rumpu),
sanza (tansanialainen sormipiano),
saz (turkkilainen pitkäkaulaluuttu),
shekere,
sumutorvi,
swannee whistle,
symbaalit,
tabla (Egypti),
tabla (Intia),
tamburiinit,
triangelit,
ukkospelti,
vibraslap,
virvelit,
viulu,
xylofonit,
zil (sormisymbaalit),
zurna (turkkilainen kansanoboe) ym.


title: Halikon pappilat

text: Halikon pappiloilla tarkoitetaan kolmea pappilaa, jotka sijaitsevat Halikossa, kaksi kirkonkylällä ja Angelniemen vanha pappila Kemiön saaressa. Pienintä kirkonkylällä sijaitsevaa pappilaa lukuun ottamatta pappilat on myyty yksityisomistukseen.


title: Halikon pappilat

text: Isopappila eli Vanha pappila on ollut Halikon kirkkoherran virka-asuntona 2000-luvun alkuun saakka. Seurakunta myi pappilan käyttämättömänä Salon MLP-Ravintolat Oy:lle, joka teki pappilasta ravintolan. Nykyinen pappilan rakennus on vuodelta 1889, ja sen yhteyteen kuuluu 1800-luvulla rakennettu navetta. Halikon pappila on luultavasti aina sijainnut nykyisellä paikallaan kirkkorinteen pohjoisreunalla. Ainakin vuonna 1678 pappila on tuhoutunut tulipalossa.


title: Halikon pappilat

text: Pikkupappila valmistui 1900-luvun alussa. Se sijaitsee Halikon keskustassa kirkon vieressä. Alkuun se oli kappalaisen virka-asuntona, mutta myöhemmin seurakunta vuokrasi sitä yksityishenkilöille. Vuonna 1985 siitä tehtiin seurakunnan päiväkerho. Pikkupappila uusittiin sisältä vuonna 2006.


title: Halikon pappilat

text: Angelniemen pappila on myytiin yksityishenkilölle tarpeettomana, kun Angelniemen seurakunta yhdistettiin Halikon seurakuntaan 1967. Pappilan rakennus on tuhoutunut monesti, mutta rakennettu aina uudestaan samalle paikalle.


title: Jesu

text: Jesu on walesilainen kokeellinen rockyhtye, jonka musiikissa on vaikutteita doom metalista, ambientista, post-rockista, post-metallista, downtemposta ja industrialista. Yhtye perustettiin Abergelessa vuonna 2003 ja kaksi sen jäsenistä, Justin Broadrick ja Ted Parsons ovat vuonna 2002 hajonneen Godflesh-metalliyhtyeen entisiä jäseniä. Yhtye on ollut kiertueella mm. Isiksen ja japanilaisen post-rockyhtye Monon kanssa.


title: M/S Pamela

text: M/S Pamela () on suomalaisen Vidar Shipping Company Ltd:n omistuksessa oleva kuivalastialus. Alus on rakennettu vuonna 1978 Yorkshire Drydockin telakalla Hullissa, Britanniassa. "Pamela" on rekisteröity Suomen lipun alle, ja sen kotisatama on Naantali. Nykyisin alus on rahdattu suomalaisen Meriauran käyttöön. Aluksella on suomalainen miehistö.


title: M/S Pamela

text: Pituutta "Pamelalla" on 45,54 metriä, leveyttä 9,5 metriä, ja syväys on 3,88 metriä. Laivan koko tilavuus (bruttovetoisuus) (GT) on 585, ja matkustus- ja lastitilojen tilavuus (nettovetoisuus) (NT) on 313. Aluksen kuollut paino eli kantavuus on 1 056 tonnia. Laivan huippunopeus on kahdeksan solmua.


title: M/S Pamela

text: Laivan pääkoneina on kaksi Cummins N14M -dieselmoottoria. Koneissa on kuusi sylinteriä, ja iskutilavuus on 14 litraa. Kumpikin koneista kehittää 272 kilowatin tehon. Näin ollen yhteisteho on 544 kilowattia. Ruoripotkurilaitteina "Pamelassa" on kaksi Aquamaster US 400:aa, ja niitä käyttävät aluksen pääkoneet. Kumpaakin ruoripotkurilaitetta ohjaillaan erikseen autopilotin avulla. Autopilotti ei voi ohjailla kumpaakin ruoripotkurilaitetta yhtä aikaa. Ruoripotkurilaitteet ovat kumpikin toisistaan riippumattomia erillisiä yksilöitä.


title: M/S Pamela

text: "Pamelassa" ei ole kaksoispohjaa, sillä ruumatilat on ympäröity teräslevyin. Levytys on tehty siten, että kaikki jäykisteet ovat poissa näkyvissä. Ruuman alle on tehty vanerikarneeraus, ja sen alla on pilssitila, jonka korkeus on noin 70 senttimetriä ja tilavuus noin 120 m³. Veden pääsy aluksen ruumaan voidaan estää sulkemalla ruuman pilssikaivot, jos alus on saanut vuodon ja ruuman alapuolinen pilssitila on täyttynyt vedellä.


title: M/S Pamela

text: "Pamelassa" on kolme painolastitankkia ja kaikki ne ovat aluksen levyisiä. Sivutankit "Pamelasta" puuttuvat.


title: M/S Pamela

text: "Pamelassa" ohjauslaitteet ja autopilotti sijaitsevat keskellä komentosiltaa. Ohjauslaitteista tuolille, jolla vahtimies istuu, on matkaa suunnilleen yksi metri. Karttapöydältä samaiselle tuolille on matkaa noin kolme metriä. "Pamelasta" löytyvät seuraavat laitteet:


title: M/S Pamela

text: Vuonna 1978 alus valmistui brittiläiseltä Yorkshire Drydockin telakalta.


title: M/S Pamela

text: "Pamela" oli 3. elokuuta 1998 matkalla Saaristomerellä Korppoosta Olkiluotoon, kun se Stångskärin luodon luona ajautui karille. Aluksen pohja vaurioitui karilleajossa, mutta ympäristövahingoilta vältyttiin. Syy onnettomuuteen oli aluksen päällikön nukahtaminen komentosillalle.


title: M/S Pamela

text: "Pamela" lähti 1. lokakuuta 2001 kello 16.35 Olkiluodon satamasta kohti Liettuassa sijaitsevaa Klaipėdan satamaa. Lastia aluksella oli 975 tonnia. Alus eteni Kihdin väylää pitkin läpi Saaristomeren. Yöllä kello 2.55 "Pamela" ohitti Torsholmskobbenin loiston, jonka jälkeen suuntasi kulkunsa kohti Kihdin eteläosassa sijaitsevaa Snöbådan sektoriloistoa. Yliperämies oli käskenyt vahtimiehen mennä herättämään seuraavaa tähystäjää vahtiin ja oli näin vahdissa yksin. Hän navigoi käyttäen hyväkseen optisesti havaittavia merenkulun turvalaitteita sekä tutkaa. Elektroninen kartta ei ollut käytettävissä siinä olleen vian takia. Yliperämies asetti "Pamelan" automaattiohjaukseen, kun se saapui Snöbådaan johtavaan Torsholmskobbenin valkoiseen sektoriin. Yliperämies etsi aluksen vasemmalta puolelta valonheittimellä ja tutkalla reimaria, joka suojaa väylän itäreunalla sijaitsevalta matalikolta. Hänen etsiessä reimaria ajoi alus matalikkoon ja sai lievän pohjakosketuksen.


title: M/S Pamela

text: Vauriot tarkastettiin alustavasti Keitsorin saaren luona. Myöhemmin vauriot tarkastettiin uudelleen Naantalin satamassa luokituslaitoksen tarkastajan läsnä ollessa. Aluksen vauriot todettiin kuitenkin niin vähäisiksi, että se sai luvan jatkaa liikennöintiä normaalisti.


title: M/S Pamela

text: "Pamela" ajoi 23. huhtikuuta 2003 kello 2.27 Suomen aikaa karille Södertäljen eteläpuolella Ruotsissa. Karilleajosta seurasi vuoto keulan painolastitankkiin. Muuten "Pamela" säästyi vahingoilta lähes kokonaan. Alus irtosi karilta ilman irrotusyritystä, kun painolastivesi oli valunut pois keulan painolastitankista. Ennen aluksen hinaamista telakoitavaksi Tukholmaan Ruotsin merenkulkuviranomaiset tarkastivat aluksen. Selvityksissä tuli selville, että komentosillalla oli ollut normaalikäytännöstä poikkeavat vahtijärjestelyt karilleajohetkellä. Onnettomuuteen vaikutti osittain myös väsymyksestä johtuva tarkkaavaisuuden herpaantuminen.


title: M/S Pamela

text: "Pamela" lähti 30. kesäkuuta 2006 kello 17.50 Naantalin Luonnonmaalla sijaitsevasta satamasta kohti Puolan Kołobrzegiä lastinaan 940 tonnia graniittilohkareita. Aluksen suunniteltu reitti kulki saaristoväyliä pitkin Pärnäisten ja Korppoon välistä edelleen Utön saaren kautta avomerelle. Ensimmäisen vahtivuoron satamasta lähdön jälkeen hoiti päällikkö. Vuoro kesti kello 18–24 välisen ajan, jonka jälkeen perämies tuli vahtiin. Vahdin vaihtuessa päällikkö kertoi perämiehelle "Pamelan" sijainnin ja sen, että vastaantuleva liikenne puuttui. Kellon ollessa 00.35 vahtimies, joka oli ollut perämiehen kanssa vahdissa, lähti pois komentosillalta. Tämän jälkeen perämies aloitti työaikapäiväkirjan täyttämisen aluksen ollessa samanaikaisesti automaattiohjauksessa. Matkaa seuraavaan käännöspisteeseen oli noin 2,1 meripeninkulmaa, ja sen ajamiseen kului aikaa noin 15 minuuttia. Nopeutta aluksella oli hieman yli kahdeksan solmua. Perämies täytti työaikapäiväkirjaa niin keskittyneesti, että hän ei käyttänyt ohjaamon navigointivälineitä eikä katsonut ikkunasta ulos. Kun perämies viimein katsoi ulos, näki hän noin 300 metrin päässä olevan kallioluodon aluksen edessä. Paikasta, jossa aluksen olisi pitänyt kääntyä, oli matkaa noin 700 metriä. Perämies tarttui ohjaimiin ja ruoria oikealle, mutta "Pamela" ehti kääntyä vain 10 astetta, minkä jälkeen se osui luotoon. Nopeutta aluksella oli edelleen noin kahdeksan solmua.


title: M/S Pamela

text: Syy onnettomuuteen oli muiden kuin aluksen turvallisen etenemisen takaavien toimien väärää ajoittamista. Onnettomuuteen myötävaikutti myös vahtimiehen puuttuminen komentosillalta. Myös univelkaa voidaan pitää yhtenä syynä karilleajoon.


title: M/S Pamela

text: "Pamela" lähti 7. joulukuuta 2006 kello 17.15 Raumalta kohti Tallinnaa lastinaan 950 tonnia säkitettyä hiekkapuhalluskuonaa. Raumalta lähdettäessä "Pamela" oli kallistunut noin seitsemän astetta paapuurin suuntaan. Kallistuma johtui lastin siirtymisestä. Säätiedotusten mukaan oli odotettavissa kovaa tuulta, joten "Pamela" aikoi kulkea määränpäähänsä Sammon ja Kajakulman kautta Saaristomeren lävitse Hankoon. Hangosta reitti kulkisi kohti Tallinnaa. Kellon ollessa noin 22.00 alus oli sivuuttamassa Putsaaria eteläpuolelta, sulki aluksen päällikkö epähuomiossa kannettavan tietokoneen kannen, joka aiheutti samalla eletronisen kartan sammumisen. Karttaa käytettiin navigoinnissa. Tämän jälkeen päällikkö pyysi perämiestä avukseen ohjaamoon, jotta päällikkö voisi keskittyä navigointiin. Kun "Pamelan" paikkaa määritettiin valonheittimen, tutkan ja paperikartan avulla, ohitti alus käännöspisteen. Käännös uudelle suunnalle alkoi myöhässä alkoi lupaavasti, mutta kun alus tuli esiin tuulelta ja aallokolta suojaavien luotojen ja saarten takaa loppui kääntyminen. Kello 22.15 "Pamela" ajoi karille Uudenkaupungin edustalla, Putsaarin eteläpuolella.


title: M/S Pamela

text: Syynä karilleajoon voidaan pitää päällikön inhimillistä virhettä. Virhe johti tiedottomuuteen "Pamelan" tarkasta sijainnista, mistä johtuen väylän mutkassa kääntyminen alkoi myöhässä ja johti karilleajoon. Myötävaikuttaneita tekijöitä onnettomuuteen olivat myös muun muassa huono sää ja tähystäjän puuttuminen komentosillalta.


title: M/S Pamela

text: "Pamela" ajoi 19. helmikuuta 2008 ennen kello seitsemää aamulla karille Iniön itäpuolella, Saaristomerellä. Alus ajautui pois laivaväylältä, minkä jälkeen se törmäsi Satavaluodon saareen. Yksikään aluksen neljän hengen miehistöstä ei loukkaantunut törmäyksessä. Alus vaurioitui ainoastaan keulastaan. "Pamela" pääsi karilta omin voimin ja jatkoi matkaansa kohti Naantalia.


title: M/S Pamela

text: Tapahtumassa epäillään olleen osuutta alkoholilla. "Pamelan" päällikkö puhalsi 0,93 promillen lukemat, ja häntä epäiltiin ruorijuopumuksesta. Päällikkö syyllistyi myös merilain laiminlyöntiin, sillä hän ei tehnyt ilmoitusta meripelastuskeskukselle merihädän vaarasta. Vasta yli kaksi tuntia törmäyksen jälkeen meripelastuskeskus sai tietää tapahtuneesta. Myöskään VTS-meriliikennekeskus ei saanut "Pamelalta" ilmoitusta tapahtuneesta. Tapausta tutkivat merenkuluntarkastaja ja Länsi-Suomen merivartiosto. Asian on ilmoitettu etenevän rikostutkintaan. Lisäksi Onnettomuustutkintakeskuksesta saapui paikalle tutkija aluksen vaurioita selvittämään.


title: M/S Pamela

text: Karilleajon vuoksi Turun meripelastuskeskus hälytti Turun lentoasemalle Super Puma -meripelastushelikopterin lähtövalmiuteen. Lisäksi Nauvossa sijaitsevan merivartioaseman partiovene kutsuttiin paikalle. Partiovene saattoi haverialuksen Airistolta Naantalin satamaan, jonne saapui myös merivoimien satamahinaaja sekä monia Pelastuslaitoksen yksiköitä.


title: Tuvalu (yhtye)

text: Tuvalu on tamperelainen progressiivista rock-musiikkia soittava yhtye, joka on perustettu vuonna 2003.


title: Tuvalu (yhtye)

text: Ensimmäisen ep-levynsä yhteydessä vuonna 2004 yhtye julkaisi niin sanotun Dogma04-julistuksen, joka muun muassa kieltää heidän musiikkinsa soittamisen radiossa.


title: Viimeiset hetket ovat käsillä!

text: Viimeiset hetket ovat käsillä! on Tuvalun vuonna 2008 julkaistu toinen studioalbumi.Albumin kaikki kappaleet on säveltänyt ja sovittanut Tuvalu sekä sanoittanut Annina Antinranta. Albumi on tuottanut Tuvalu.


title: Viimeiset hetket ovat käsillä!

text: Yhtyeen jäsenten mukaan levy on "sarkastinen kannanotto scifin dystooppisiin stereotypioihin ja yleiseen keskusteluun." Kitaristi Antti Harmaisen mukaan yhtye ei halunnut tehdä teemalevyä "intergalaktisessa viitat ja tikarit -hengessä" vaan ideana oli tarkastella tiettyä tilannetta eri näkökulmista.


title: Viimeiset hetket ovat käsillä!

text: Levy julkaistiin ilmaiseksi ladattava versiona internetissä.


title: Viimeiset hetket ovat käsillä!

text: "Soundin" arvostelussa Petri Silas antoi levylle kaksi tähteä viidestä. Hän moitti levyä huumorittomuudesta, kolkoista lauluosuuksista ja "suorittavan ulkokohtaisesta soitosta". Noise.fi-sivuston arvostelussa Jukka Kastinen kutsui levyä eheäksi kokonaisuudeksi, joka ei kuitenkaan "onnistu luomaan sitä lopullista kokemisen ja välittämisen tunnetta". Hän sanoi, että "kertakäyttöisen viihdeteollisuuden tasapainoksi kaivataan Tuvalun kaltaisia orkestereita, jotka eivät aliarvioi kuulijaa". Mika Roth antoi levylle neljä tähteä viidestä Desibeli.net-sivuston arvostelussa. Hänen mukaansa levy avautuu hitaasti, sillä "albumin syvimmällä uivat juonteet paljastavat itsensä kaikessa rikkaudessaan vastentahtoisesti".


title: Viimeiset hetket ovat käsillä!

text: Albumin kappale "Viimeiset hetket ovat käsillä!" pääsi nrgm.fi-musiikkiverkkolehden "2000-luvun kotimaiset pophelmet" -listalle kesäkuussa 2012. Niina Virtanen sanoi arviossaan, että "nopeat kitarat, kiihkeät elektroniset kilkatukset ja kirskahdukset ja kuin ydinpommia pakoon laukkaava rytmi luovat biisistä juuri oikealla tavalla painostavan ja ahdistavan teoksen."


title: Taloustutkimus

text: Taloustutkimus Oy on vuonna 1971 perustettu suomalainen markkinatutkimusyritys, jolla on liiketoimintaa Suomessa, Baltian maissa ja Venäjällä. Suomessa Taloustutkimus toimii Helsingissä, Turussa, Tampereella ja Oulussa. Markkinatutkimusliiton tilastojen mukaan Taloustutkimus Oy on Suomen toiseksi suurin markkinatutkimusyritys ja alan suurin suomalaisomisteinen yritys.


title: Taloustutkimus

text: Suomessa Taloustutkimus työllistää vakituisesti noin 70 henkilöä ja lisäksi osa-aikaisesti noin 300 tutkimushaastattelijaa eri paikkakunnilla. Taloustutkimus on ollut 1. kesäkuuta 2010 alkaen GIA/WIN (Gallup International Association et Worldwide Independent Network of Market Research) -verkoston jäsenenä.


title: Taloustutkimus

text: Taloustutkimuksen tutkimustuotteet ja -palvelut voidaan jakaa karkeasti kolmeen luokkaan: räätälöityihin tutkimuksiin, tutkimuskonsepteihin sekä valmiisiin tutkimuksiin. Tutkimusten teemoja ovat muun muassa asiakassuhde, mediat ja mainonta, yritys- tai tuotekuva, puolueiden kannatusarviot, yhteiskunnalliset tutkimukset sekä arvo- ja asennetutkimukset.


title: Taloustutkimus

text: Juha Aalto oli Taloustutkimuksen toimitusjohtajana vuosina 1997–2016, minkä jälkeen hänen seuraajanaan aloitti Jari Pajunen. Yhtiön omistaa sen perustaja, kokoomuksen kansanedustaja Eero Lehti.


title: Branikald

text: Branikald on vuonna 1993 perustettu venäläinen NSBM-yhtye. Sen lyriikoihin kuuluu läheisesti kansallissosialismin, slaavilaisuuden ja valkoisen ylivallan ylistäminen sekä misantropia ja luonto. Tällä hetkellä yhtyeeseen kuuluu kaksi jäsentä, Kaldrad ja Wizard. Se kuuluu yhdessä Nitbergin, Raven Darkin, Forestin ja Rundagorin kanssa BlazeBirth Halliin. Yhtyeen tuottoisinta aikaa oli 1990-luvun puolivälistä 2000-luvun alkuun, jolloin yhtye julkaisi peräti kymmenen kokopitkää albumia.


title: Branikald

text: Tyyliltään Branikaldin musiikki on tyypillistä black metalia säröisine kitaroineen ja karjahtelevine lauluineen. Myöhemmissä levytyksistä havaittavissa on myös hieman RAC-vaikutteita, joskaan ne eivät ole kovinkaan suuressa roolissa.


title: Karyotyyppi

text: Karyotyyppi on genetiikassa eukaryoottisen solun, lajin tai yksilön tyypillinen kromosomien lukumäärä ja rakenne. Normaalissa diploidisessa kromosomistossa autosomaaliset kromosomit muodostuvat identtisistä pareista; näitä edustavat ihmisellä kromosomit 1–22. Autosomien lisäksi eliöllä voi olla sukupuolikromosomeja, joita ihmisellä on kaksi: X ja Y. Polyploidisissa soluissa on useampi kopio kutakin kromosomia, ja haploidisissa soluissa vain yksi. Ihmisen normaali karyotyyppi on miehellä 46,XY ja naisella 46,XX. Ylimääräiset autosomit merkitään sukupuolikromosomien jälkeen; esimerkiksi 21-trisomiassa eli Downin oireyhtymässä karyotyyppi on 46,XY+21 (tai 46,XX+21).


title: Novomoskovsk

text: Novomoskovsk (ven: Новомоско́вск), ennen vuotta 1934 myös Bobriki ja vuosien 1934 ja 1961 välillä Stalinogorsk (Сталиного́рск) on kaupunki Tulan alueella, Venäjällä. Se sijaitsee Don- ja Šatjokien lähteillä, noin 230 kilometriä Moskovasta etelään. Sen asukasluvuksi laskettiin vuoden 2010 väestönlaskennassa 131 247 henkeä.


title: Novomoskovsk

text: Kaupunki perustettiin 1700-luvulla kartanoksi Bobrinskyin kreivisuvulle, jotka myöhemmin teollistivat sitä 1800-luvun lopulla. Neuvostoliiton valtakaudella kaupunki jatkoi kehittymistään hiilenkaivukeskuksena. 14. tammikuuta 1971 kaupungille myönnettiin Työn punaisen viirin merkki.


Luettelo suomalaisista poliittisista naisjärjestöistä sisältää Suomessa toimineet (puolue)poliittiset naisjärjestöt. Sarakkeessa "sitoutuneisuus" on ilmoitettu puolue ja kansainvälinen järjestö, joihin järjestö on kuulunut tai, joiden kanssa se on tehnyt läheistä yhteistyötä. Luettelo on järjestetty perustamisvuosittain.


title: Kulkunen

text: Kulkunen eli "peltru" eli "malamari" on ontto metallinen pallo, jonka sisällä on jotakin helisevää ainetta. Palloja voidaan liittää usein yhteen vaikkapa erilaisiin kädensijoihin tai hihnoihin, jolloin aikaan saatua astiaidiofonista soitinta kutsutaan monikossa kulkusiksi.


title: Kulkunen

text: Kulkuset ovat tavallisesti läpimitaltaan 1–5 cm. Soittimen arvellaan olevan aasialaista alkuperää, mutta se on ollut pitkään tunnettu myös muissa sivilisaatioissa. Euroopassa jo kivikautisista hautapaikoista on löydetty savisia kulkusia. Suomessa on muinaisjäännösten yhteydestä löydetty satoja rautakautisia kulkusia, jotka on arkeologisten ajoitusmenetelmien perusteella ajoitettu 400–1200-luvuille. Rautakautisten löytöjen kulkusissa valmistusaineena on tavallisimmin lyijy- tai lyijytinapronssi, mutta joskus myös rautapelti.


title: Kulkunen

text: Kulkusia on aluksi käytetty lähinnä koristeina tai eräänlaisina suojeluvälineinä. Musiikkiin niitä alettiin käyttää keskiajalla. Soitinta käytetään erityisesti maalaistunnelman symbolina ja se kuvaa musiikissa usein hevosreellä ajamista.


title: Kulkunen

text: Pieniä kulkusia sanotaan joskus tiu'uiksi. Kulkusia on perinteen mukaan myös esimerkiksi tonttujen päähineissä ja joulupukin porojen kaulapannassa.


title: Jegor Letov

text: Igor Fjodorovitš ”Jegor” Letov (, 10. syyskuuta 1964 Omsk – 19. helmikuuta 2008 Omsk) oli legendaarisen neuvostoliittolaisen ja sittemmin venäläisen punk-yhtyeen Graždanskaja Oboronan perustaja, johtaja, lauluntekijä ja laulusolisti, neuvostopunkin tunnetuin edustaja, toisten mielestä myös perustaja, venäläisen rokin legenda.


title: Jegor Letov

text: Letovia pidetään yleisesti neuvostopunkin perustajana ja uranuurtajana 1980-luvulla. Vuosikymmenen puolivälistä alkaen hän loi omaleimaisen musiikkityylin, joka yhdisti länsimaisen punkin aineksia muihin tyyleihin, aina venäläisestä kansanmusiikista akustisen kitaran säestyksellä esitettyihin balladeihin, joissa tekstit ovat usein purevia ja vähintään yhtä tärkeitä kuin musiikki. Yhtenä Letovin vaikuttajista voidaankin pitää itseään Vladimir Vysotskia.


title: Jegor Letov

text: Letovin tekstit olivat yhtäältä hyvin suorasukaisia ja purevia. Brittiläisen punkin esikuvien, muun muassa Johnny Rotten, mukaan niissä käytettiin siistimätöntä katukieltä ja kirosanoja, joita Venäjällä ei tuolloin esiintynyt juuri koskaan painettuna edes sanakirjoissa. Letov myös pilkkasi avoimesti Neuvostoliiton pyhiä arvoja laulamalla muun muassa siitä, miten Lenin mätänee mausoleumissaan. Toisaalta tekstit olivat myös avantgardistista kokeilevaa runoutta. Samoin musiikki oli yhtäältä repivää ja nopeaa perinteistä punkkia, mutta myös kauniita akustisia balladeja ja toisaalta usein sekoitus näitä molempia. Myös Letovin laulutyylissä on vaikutteita Johnny Rottenilta.


title: Jegor Letov

text: Letovin viimeisen levyn pehmeydestä ja hampaattomuudesta vuonna 2007 puhuttaessa, hän painotti, että kaikesta huolimatta hänen musiikkinsa on edelleenkin punkkia. Venäjällä sanalla onkin hieman laajempi merkitys kuin nykyään muualla, osittain juuri Letovin ansiosta.


title: Jegor Letov

text: Letov aloitti musiikkiuransa teini-ikäisenä 1980-luvun alkupuolella kotikaupungissaan Omskissa. Hän oli isoveljensä innoittamana opetellut soittamaan rumpuja ja teki ystäviensä kanssa kotiäänityksiä kasettinauhoille.


title: Jegor Letov

text: Alkuaikojen lauluissa Letov pilkkasi ja arvosteli satiirin ja huumorin keinoin aikansa jälkibrežneviläistä neuvostoyhteiskuntaa. Tuota samaa yhteiskuntaa mutta hieman eri lähtökohdista kritisoi samoihin aikoihin myös juuri valtaan astunut puoluejohtaja ja presidentti Mihail Gorbatšov. Letov joutui kuitenkin viranomaisten silmätikuksi, ja hänen sekä hänen muusikkotovereittensa elämää hankaloitettiin muun muassa sisäisillä karkotuksilla (Leningradista takaisin kotikaupunkiin Siperiaan) sekä mielisairaalaan sulkemisilla. Ne vain vahvistivat maan alle painuneen punk-liikkeen suosiota ja GrObin asemaa sen johtajana. Yhtye ei saanut esiintyä julkisesti, eikä sen musiikkia julkaistu virallisesti, vaan se levisi epävirallisina С-kasettikopioina. Tämä magnitizdat (vrt. samizdat) oli maassa hyvin yleinen tapa vaihtoehtomusiikin levittämiseksi aikana, jolloin oli vain yksi ainoa virallinen levy-yhtiö; yhteiskunnan tiukassa valvonnassa ollut Melodija.


title: Jegor Letov

text: Kuri ja sensuuri hellittivät vuosikymmenen lopulla, ja vuodet 1988 ja 1989 olivat Letovin uran tuotteliainta aikaa. Silloin nauhoitettiin suurin osa hänen musiikistaan, ja hänen yhtyeensä oli suosionsa huipulla. Tuohon aikaan ajoittui myös muutama yhtyeen jäsenen ja Letovin ystäväpiiriin kuuluvan itsemurha.


title: Jegor Letov

text: 1990-luvulle tultaessa Letov itsekin hämmentyi valtaisasta suosiostaan ja alkoi kritisoida omaa pop-tähteyttään. Hän päättikin lopettaa esiintymiset ja vetäytyi myös julkisuudesta kokonaan kolmeksi vuodeksi.


title: Jegor Letov

text: Neuvostoliiton hajoamisen jälkeen sekasortoinen Venäjä alkoi näyttäytyä Letoville vielä edeltäjäänsäkin vastenmielisempänä, ja hän käänsi poliittisesti kelkkansa. Hän alkoi haikailla takaisin neuvostoaikoja ja tukea avoimesti äärikommunistista Kansallisbolševistista puoluetta. Hän astuikin julkisuuteen puolueen riveissä loppuvuodesta 1993 ja sai suurimman osan vanhoista faneistaan raivoihinsa.


title: Jegor Letov

text: Graždanskaja Oborona ja Letov viettivät koko 1990-luvun hyvin hiljaisesti verrattuna 1980-luvun vuosiin. Sekä yhtyeen esiintymiset että Letovin soolokeikat liittyivätkin useimmiten poliittisiin tilaisuuksiin, mm. kommunistien vuoden 1996 presidentinvaalikampanjaan. Näissä yhteyksissä he myös nauhoittivat levyllisen poliittista ja nostalgista neuvostomusiikkia vuosikymmenen viimeisenä vuonna.


title: Jegor Letov

text: Letov ja hänen yhtyeensä aktivoituivat uudelleen 2000-luvun puolivälin tietämillä tiivistäen keikkatahtia ja julkaisten kaksi uutta albumia vuosina 2004 ja 2007. Letov oli jo uudelle vuosituhannelle tultaessa sanoutunut irti aiemmin tukemistaan poliittisista liikkeistä ja kertoi keskittyvänsä vain musiikkiin. Jo toisesta takinkääntämisestä esitettyyn kritiikkiin hän vastasi eräässä haastattelussa, että hänen poliittiset lausuntonsa ja tekonsa eivät koskaan ole olleet politiikkaa vaan osa hänen taidettaan, konseptualistista runoutta.


title: Jegor Letov

text: Letovin viimeiseksi työksi jäi Graždanskaja Oboronan keväällä 2007 julkaistu albumi "Zatšem Snjatsja Sny" (Зачем Снятся Сны, suomennettuna "miksi unia nähdään"), jolla musiikki on seesteistä ja melodista, joskin joukossa vielä muutama vanha punkin tehokeino. Kappaleiden tekstit ovat filosofisen runollisia, eikä niissä ole suoria yhteiskunnallisia viittauksia. Haastattelussa tammikuun lopulla 2008 Letov kertoi albumin jäävän todennäköisesti hänen viimeisekseen, sillä se oli vienyt hänen voimansa täysin.


title: Jegor Letov

text: Letov avioitui 1997 yhtyeensä basistin Natalja Tšumakovan kanssa. Hänellä ei ole lapsia. Letovin aiempi elämänkumppani Janka Djagileva, niin ikään hänen muusikkotoverinsa, suojattinsa ja yhtyeensä kitaristi, teki itsemurhan vuonna 1991. Edellisvuonna niin ikään Graždanskaja Oboronan kitaristi Dmitri Selivanov oli lopettanut elämänsä hirttäytymällä. Varhaistuotannossaan Letov ihannoi itsemurhaa sanoen sen olevan ajattelevan ihmisen ainoa järkevä tapa selvitä neuvostoyhteiskunnasta. Siksi toiset syyttivätkin häntä yhtyetovereitten ja myös joidenkin fanien itsemurhien lietsomisesta.


title: Jegor Letov

text: Letov kuoli 43-vuotiaana sydämenpysähdykseen 19. helmikuuta 2008 kotonaan Omskissa Venäjän Siperiassa. Hän oli juuri äskettäin muuttanut takaisin synnyinkaupunkiinsa ostamaansa asuntoon. Kolmantena päivänä kuolemasta hänet haudattiin perinteisin venäläisin menoin monisatapäisen ystävä- ja ihailijajoukon saattelemana Omskin hautausmaalle äitinsä viereen.


title: Jegor Letov

text: Egor Letovin muistoksi järjestettiin konsertteja ja fanien kokoontumisia eri puolilla Venäjää. Niistä osan, muun muassa Pietarin konsertti, viranomaiset keskeyttivät vedoten paikalla syttyneeseen tulipaloon. Sitä ennen useita muistokokoontumiseen saapuneita faneja oli pidätetty vedoten siihen, että kokoontuminen on laiton.


title: Jegor Letov

text: Kuukauden kuluttua Letovin kuolemasta julkisuuteen vuosi oikeuslääketieteellisen tutkimuksen tulos, jonka mukaan hän olisi kuollut suuren alkoholiannoksen aiheuttamaan hengityksen lamaantumiseen.


title: Jegor Letov

text: Venäjän ulkopuolella Letov ja hänen tuotantonsa ovat vähemmän tunnettuja, vaikka hän konsertoikin muutaman kerran ulkomailla, muun muassa Saksassa, Norjassa ja Israelissa. Venäjällä häntä sen sijaan arvostetaan, ristiriitaisuuksista huolimatta, yhtenä venäläisen rokin pioneereista, venäläisen punkin isänä ja esikuvana. Hänen laulunsa ovat laajalti tunnettuja, ja niitä lauletaan yhteislauluina kitaran säestyksellä, mikä tapa elää Venäjällä nuorisonkin keskuudessa yhä voimakkaana. Ehdottomasti tunnetuin näistä lauluista on "'Vsjo Idet po planu", (, suomeksi Kaikki sujuu suunnitelman mukaan. Sen teksti pilkkaa sokeaa uskoa sosialismin symboleihin ja ihanteisiin. Se on käyttömusiikkina saavuttanut miltei kansanlaulun aseman, ja siitä ovat lukuisat artistit tehneet oman versionsa, jopa sinfoniaorkesteri. Letovin monimerkityksellisiä ja monivivahteisia tekstejä luetaan myös runoutena. Häneltä julkaistiin eläessään yksi runokirja.


title: Jegor Letov

text: Myös Jegor Letovin vanhempi veli Sergei Letov () on tunnettu muusikko Venäjällä. Hän osallistui pikkuveljensä musiikkiprojekteihin, muun muassa soitti hänen yhtyessään saksofonia kaikkiaan viisi-kuusi vuotta.


title: Dušan Kožíšek

text: Dušan Kožíšek (s. 25. huhtikuuta 1983) on tšekkiläinen maastohiihtäjä, joka tunnetaan sprinttihiihtäjänä. Hän on parisprintin kaksinkertainen MM-mitalisti.


title: Dušan Kožíšek

text: Kožíšek oli Martin Koukalin kanssa voittamassa Tšekille MM-pronssia ensimmäistä kertaa kisojen ohjelmassa olleesta parisprintistä Oberstorfin MM-kisoista 2005. Hän saavutti saman mitalin myös Sapporon kisoista 2007 Milan Sperlin parina. Hänen paras henkilökohtainen sijoituksensa arvokisoissa on perinteisen sprintin kuudestoista tila Sapporon MM-kisoista 2007.


title: Dušan Kožíšek

text: Kozisek hiihti maailmancupissa ensimmäisen kerran 26. tammikuuta 2003 Oberhofissa. Ensimmäisen henkilökohtaisen pistesijansa hän sai oltuaan 30:s Kuusamon 15 kilometrin kilpailuissa marraskuussa 2004. Kymmenen parhaan joukossa hän debytoi oltuaan kahdeksas Nove Meston sprinttikilpailussa joulukuussa 2005. Ensimmäisen palkintosijansa hän sai oltuaan kolmas Liberecin vapaan hiihtotavan sprintissä tammikuussa 2011.


title: Dušan Kožíšek

text: Hän edustaa seuratasolla Dukla Libereciä.


title: Svetlana Sleptsova

text: Svetlana Jurjevna Sleptsova (, s. 31. heinäkuuta 1986) on venäläinen uransa lopettanut ampumahiihtäjä.


title: Svetlana Sleptsova

text: Sleptsova on hiihtänyt juniorien MM-kilpailuissa sekä 2005 että 2006 pronssia voittaneessa Venäjän joukkueessa. Henkilökohtaisesta kilpailuista hän on voittanut juniorien MM-kisoista kultaa normaalimatkalta 2005, hopeaa takaa-ajosta 2005, kultaa sprintistä ja takaa-ajosta vuonna 2007.


title: Svetlana Sleptsova

text: Sleptsova debytoi aikuisten arvokisoissa Östersundin MM-kilpailuissa 2008, jossa hän sijoittui sprintissä kuudenneksi, takaa-ajossa kahdeksanneksi, yhteislähdössä seitsemänneksitoista ja hiihti avausosuuden Venäjän joukkueessa sekä sekaviestissä ja viestissä. Sekaviestissä hänen joukkueensa sijoittui pronssille ja viestissä neljänneksi. Pyeongchangin MM-kilpailuissa 2009 hän hiihti avausosuuden kultaa voittaneessa Venäjän naisten viestijoukkueessa. Vancouverin olympialaisissa 2010 hän hiihti avausosuuden Venäjän kultaa voittaneessa viestijoukkueessa. Henkilökohtaisilla matkoilla Sleptsova oli sprinttikilpailussa kolmastoista ja yhteislähdössä neljästoista. Ruhpoldingin MM-kilpailuissa 2012 hän sijoittui sprintissä ja normaalimatkalla seitsemänneksi sekä takaa-ajossa 16:nneksi.


title: Svetlana Sleptsova

text: Maailmancupissa Sleptsova saavutti ensimmäisen palkintosijansa oltuaan toinen Oberhofin sprintissä 5. tammikuuta 2008. Ensimmäisen voittonsa hän saavutti Ruhpoldingin sprintissä 11. tammikuuta 2008.


title: Thomas Blaschek

text: Thomas Blaschek (s. 5. huhtikuuta 1981 Gera) on saksalainen aitajuoksija. Hän lopetti yleisurheilu-uransa vuonna 2010.


title: Thomas Blaschek

text: Blaschek voitti hopeaa 110 metrin aitajuoksussa Göteborgin EM-kisoissa 2006 ajalla 13,46. Helsingin MM-kisoissa 2005 hän sijoittui välierässään viidenneksi ja Osakan MM-kisoissa 2007 välierässään kahdeksanneksi ja putosi molemmilla kerroilla jatkosta. Vuonna 1999 Blaschek saavutti pronssia junioreiden EM-kilpailuissa Riiassa ja vuonna 2000 hopeaa junioreiden MM-kilpailuissa Santiago de Chilessä. Vuonna 2005 hän sijoittui toiseksi Euroopan cupissa Firenzessä.


title: Thomas Blaschek

text: Blaschek on sijoittunut 60 metrin aitajuoksussa viidenneksi EM-hallikisoissa Madridissa 2005 ja kuudenneksi MM-hallikisoissa Moskovassa 2006. Valencian MM-hallikisoissa 2008 hän sijoittui viidenneksi.


title: Thomas Blaschek

text: Blaschek on Saksan mestari aitajuoksussa hallissa ja ulkoradalla vuosina 2005–2008. Hänen ennätyksensä 110 metrin aidoissa on Cuxhavenista 9. heinäkuuta 2005 juostu 13,31.


title: Thomas Blaschek

text: Vuonna 2010 Blaschek ilmoitti lopettavansa yleisurheilu-uransa loukkaantumisten ja motivaation puutteen takia sekä alkavansa kilpailla rattikelkkailussa.


title: Navettakino

text: Navettakino on pikkupoikien 2000-luvun alussa ideoima ja perustama elokuvateatteri Konneveden Pyhälahdella. Navettakino on Särkisalon kyläkunnan ylläpitämä pieni kyläkino, jossa pyörivät elokuvat ympäri vuoden. Navettaan rakennettu sali on aito elokuvateatteri, jossa aluksi oli 35 mm:n projektori. Teatteri on digitalisoitu, joten siellä voi edelleen katsoa uusimmat elokuvat. Salissa on Dolby-äänentoisto, nouseva katsomo ja suuri valkokangas .


title: Navettakino

text: Teatterin ohjelmisto on ajankohtaista ja kotimaista suosivaa. Esitykset ovat viikonloppuisin, jolloin 50-paikkainen teatteri täyttyy keskellä harvaan asuttua maaseutua. Katsojia käy teatterissa jopa yli sadan kilometrin säteeltä. Keski-Suomen Elokuvakeskus on järjestänyt teatterissa koululaisnäytöksiä.


title: Navettakino

text: Navettakino alkoi siitä, kun Pyhälahden kansakoulussa asunut alle kymmenkesäinen Eemeli Mölsä löysi Konneveden kotiseutumuseosta vanhan elokuvaprojektorin ja lupasi kunnostaa laitteen toimintakuntoon. Hänen pari vuotta nuorempi kaverinsa Matti Kakko sai naapurin lapset ja sittemmin kyläkunnan innostumaan mahdottomalta kuulostavasta elokuvateatterihankkeesta. Sille löytyi paikka naapurin äskettäin tyhjentyneestä navetasta. Talkoilla vanha navetta tyhjennettiin. Lattiaa kaivettiin, jotta saatiin aikaiseksi nouseva katsomo. Maitohuoneeseen tehtiin projektorihuone. Navettakinosta tuli menestys alusta pitäen. Siellä järjestetään usein myös tilausnäytäntöjä. Kesäisin teatteriin on tultu jopa höyrylaivalla, sillä sijainti Keiteleen rannalla Pyhälahdella on vesimatkailijalle ihanteellinen.


title: Navettakino

text: Navettakinon on saanut Keski-Suomen vuoden kulttuuriteko -tunnustuspalkinnon vuosina 2004 ja 2006. Palkinnon perusteissa on todettu, että lasten hanke on loistava esimerkki kuinka kaukana keskuksista voi yhteisin ponnisteluin saada aikaan paljon, jos vain tahtoa ja intoa riittää. – 35-millisen elokuvan esittämiseen vaaditaan paljon muutakin kuin töpselin seinään laittamista. Näin valkokangaskelokuva voi olla ihmisten ilona myös suurten kaupunkien ulkopuolella. Navettakino on palkittu myös Keski-Suomen toisessa maaseutugaalassa 2011.


title: Navettakino

text: Teatterin vaiheista on tehty useita artikkeleita lehtiin ja Harri Paavolan ohjaama dokumenttielokuva Navettakino. Kulu-tv:n uutisjutussa kerrottiin Navettakinosta. Sen ensiesitys oli Ylen kotimaista kulttuuria ja yritteliäisyyttä esittelevässä Pohjantähden alla -sarjassa 8. joulukuuta 2002.


title: Ward Kimball

text: Ward Walrath Kimball (4. maaliskuuta 1914 – 8. heinäkuuta 2002) oli yhdysvaltalainen animaattori. Hän kuului Disneyn Nine Old Men -ryhmään.


title: Ward Kimball

text: Kimball oli etevä piirtäjä, mutta työskenteli itse mieluummin koomisten hahmojen kuin realististen ihmishahmojen parissa. Animointi oli Kimballille helppoa ja hän pyrki jatkuvasti tekemään asiat eri tavoin kuin muut. Kimball on tunnettu myös osuvista karikatyyreistään.


title: Ward Kimball

text: Kimballin luomia klassisia Disney-hahmoja ovat muun muassa Pinokkion Samu Sirkka; Dumbon varikset; Tuhkimon hiiret ja Lucifer-kissa sekä Hullu Hatuntekijä, Irvikissa, Tittelityy ja Tittelitom elokuvasta Liisa Ihmemaassa. Kimball myös animoi kuuluisan musiikkinumeron elokuvaan Kolme caballeroa.


title: Ward Kimball

text: 1950-luvun puolivälissä Kimball siirtyi ohjaajaksi ja oli vastuussa Oscar-palkitusta lyhytanimaatiosta "Toot, Whistle, Plunk and Boom". Kimball sai Oscar-palkinnon myös toisesta lyhytanimaatiosta "It's Tough to be a Bird" (1969).


title: Michal Šlesingr

text: Michal Šlesingr (s. 3. helmikuuta 1983) on tšekkiläinen ampumahiihtäjä ja lajinsa kolminkertainen MM-mitalisti.


title: Michal Šlesingr

text: Šlesingr voitti hieman yllättäen MM-hopeaa sprintistä ja pronssia normaalimatkalta Antholzin MM-kisoista 2007. Lisäksi hän sijoittui samoissa kisoissa neljänneksi takaa-ajossa ja kahdenneksikymmenenneksi yhteislähdössä. Hän toimi myös ankkurina viidenneksi sijoittuneessa Tšekin viestijoukkueessa. Kontiolahden MM-kilpailuissa 2015 hän hiihti kolmannen osuuden kultaa voittaneessa Tšekin sekaviestijoukkueessa. Olympialaisissa hänen paras sijoituksensa henkilökohtaisessa kilpailussa on vuoden 2010 Vancouverin kisojen yhteislähtökilpailun 16. tila.


title: Michal Šlesingr

text: Šlesingr sijoittui arvokilpailujen ulkopuolella ensimmäisen kerran maailmancup-kilpailun kärkikolmikkoon oltuaan kolmas yhteislähtökilpailussa Hanti-Mansijskissa 9. maaliskuuta 2008. Ensimmäisen voittonsa hän saavutti yhteislähtökilpailussa Oslossa 16. maaliskuuta 2008. Šlesingr on 5.1.2017 mennessä yltänyt maailmancupissa yhteensä kaksitoista kertaa kolmen parhaan joukkoon, näistä kymmenen kertaa muissa kuin arvokilpailuissa.


title: Matthau Mikojan (albumi)

text: Matthau Mikojan on suomalaismuusikko Matthau Mikojanin esikoisalbumi sooloartistina. Se julkaistiin 12. maaliskuuta 2008. Levyn ensimmäisen erän mukana sai postikortin Mikojanin nimikirjoituksella.


title: Matthau Mikojan (albumi)

text: Albumi nousi Suomen virallisen listan sijalle 21.


title: Paul Eiding

text: Paul A. Eiding (s. 28. maaliskuuta 1957 Cleveland, Ohio) on yhdysvaltalainen näyttelijä.


title: Paul Eiding

text: Eidingin ura sai varsinaisen alun vuonna 1983, jolloin hän muutti Los Angelesiin. Hän on toiminut käsikirjoittajana ja ohjaajana muun muassa radionäytelmissä, sekä lyhytelokuvissa. Eidingin ensimmäinen merkittävä rooli oli televisiosarjassa "The Charmings" vuosina 1987–1988. Sittemmin hän on tehnyt useita vieraileviarooleja muun muassa televisiosarjoissa Keskiyön kauhutarinoita, Tyttökullat, Rooman sheriffi, West Wing ja . Eiding on tehnyt myös äänirooleja animaatioihin ja videopeleihin 1980-luvulta lähtien.


title: Jussi Lonkainen

text: Juho (Jussi) Jaakko Lonkainen (entinen Lonkanen; 20. joulukuuta 1890 Tohmajärvi – 12. kesäkuuta 1949 Helsinki) oli toimittaja, kirjailija ja sosialidemokraattien kansanedustaja.


title: Jussi Lonkainen

text: Lonkaisen vanhemmat olivat kirvesmies Tahvo Lonkanen ja Katri Niiranen. Hän kävi kansakoulun ja työskenteli sitten metallityöläisenä ja osuuskauppaliikkeen palveluksessa Värtsilässä ja Sortavalassa vuoteen 1914 saakka. Lonkainen oli Sortavalassa ilmestyneiden Rajavahdin, myöhemmin Päivän Tiedot -lehden ja Kansa-lehden toimittajana 1914–1918. Suomen sisällissodan jälkeen hän oli poliittisista syistä vangittuna ja vapauduttuaan hän oli osuuskauppaliikkeen palveluksessa 1919–1920.


title: Jussi Lonkainen

text: 1920-luvulla Lonkainen toimi Työn Voiman toimittajana Jyväskylässä 1920–1921, Kansan Voiman päätoimittajana Sortavalassa 1921–1922 sekä oli Viipurissa ilmestyneessä Kansan Työ -lehdessä päätoimittajana 1922–1923 ja toimittajana 1923–1933. Sotavuosien jälkeen Lonkainen oli Sosialidemokraattisen puolueen vt. puoluesihteerinä 1944 ja viimeksi kansanhuoltoministeriön tiedotustoimiston osastosihteerinä 1945–1949.


title: Jussi Lonkainen

text: Lonkainen oli SDP:n kansanedustajana vuosina 1924–1927 ja 1933–1945 edustaen Viipurin läänin itäistä vaalipiiriä. Hän oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa ja oli mukana kunnallispolitiikassa Viipurin kaupunginvaltuuston ja -hallituksen jäsenenä. Lonkainen kuului Viipurin läänin läntisen vaalipiirin keskuslautakuntaan ja oli Viipurin läänin läntisen sos.dem. piirin puheenjohtaja.


title: Jussi Lonkainen

text: Lonkainen oli naimisissa vuosina 1919–1920 Lydia Miinalaisen kanssa. Jäätyään leskeksi hän meni 1922 uusiin naimisiin kansakoulun opettaja Eeva Helena Juutilaisen kanssa.


title: Jussi Lonkainen

text:
Nimellä "Juho Lonkainen":
Nimellä "Jussi Lonkainen":
Salanimellä "Jussi Savipuro":


title: Pursilippu

text: Pursilippu on suomalaisten pursiseurojen jäsenten huvialuksissa käytettävä Suomen kansallislipusta johdettu erikoislippu.


title: Pursilippu

text: Liikenteen turvallisuusvirasto vahvistaa lipun ja voi myöntää sen käyttöoikeuden yhdistysrekisteriin merkitylle veneily-yhdistykselle.